qundao/data-zh-poetry huggingface dataset:
韵语答永叔内翰
作者：梅尧臣
朝代：宋

世人作肥字，正如论馒头。
厚皮虽然佳，俗物已可羞。
字法叹中绝，今将五十秋。
近日稍稍贵，追踪慕前流。
曾未三数人，得与古昔俦。
古人皆能书，独其贤者留。
后世不推此，但务于书求。
不知前日工，随纸泯已休。
颜书苟不佳，世岂不宝收。
设如杨凝式，言且直节修。
又若李廷中，清慎实罕侔。
乃知爱其书，兼取为人优。
岂书能存久，贤哲人焉廋。
非贤必能此，惟贤乃为尤。
其余皆泯泯，死去同马牛。
大尹欧阳公，昨日喜疾瘳。
信笔写此语，谓可忘病忧。
黄昏走小校，寄我东郭陬。
缀之輙成篇，联以助吟讴。
韵语答永叔内翰
作者：梅尧臣
朝代：宋

世人作肥字，正如论馒头。厚皮虽然佳，俗物已可羞。字法叹中绝，今将五十秋。近日稍稍贵，追踪慕前流。曾未三数人，得与古昔俦。古人皆能书，独其贤者留。后世不推此，但务于书求。不知前日工，随纸泯已休。颜书苟不佳，世岂不宝收。设如杨凝式，言且直节修。又若李廷中，清慎实罕侔。乃知爱其书，兼取为人优。岂书能存久，贤哲人焉廋。非贤必能此，惟贤乃为尤。其馀皆泯泯，死去同马牛。大尹欧阳公，昨日喜疾瘳。信笔写此语，谓可忘病忧。黄昏走小校，寄我东郭陬。缀之辄成篇，联以助吟讴。
韵语答永叔内翰
作者：梅尧臣
朝代：宋

世人作肥字，正如论馒头。厚皮虽然佳，俗物已可羞。字法叹中绝，今将五十秋。近日稍稍贵，追踪慕前流。曾未三数人，得与古昔俦。古人皆能书，独其贤者留。後世不推此，但务於书求。不知前日工，随纸泯已休。颜书苟不佳，世岂不宝收。设如杨凝式，言且直节修。又若李廷中，清慎实罕侔。乃知爱其书，兼取为人优。岂书能存久，贤哲人焉廋。非贤必能此，惟贤乃为尤。其余皆泯泯，死去同马牛。大尹欧阳公，昨日喜疾瘳。信笔写此语，谓可忘病忧。黄昏走小校，寄我东郭陬。缀之辄成篇，聊以助吟讴。
项羽
作者：梅尧臣
朝代：宋
体裁：古风

羽以匹夫勇，起于陇亩中。遂将五诸侯，三年成霸功。天下欲灭秦，无不慕强雄。秦灭责以德，豁达归沛公。自矜奋私智，奔亡竟无终。
须题景德寺吉祥讲僧
作者：梅尧臣
朝代：宋
体裁：古风

我讲异尔讲，我书非尔书。彼将希白马，此亦犹大车。皆行国都内，辙不入委闾。世人日扰扰，来慕清凉居。
颍上得鲤鱼为脍怀余姚谢师厚
作者：梅尧臣
朝代：宋

青蓑潭上老，赪尾网中鱼。
买作秋盘脍，还思远客书。
越齑橙熟久，楚饭稻舂初。
虽去故乡远，不嫌为馔疎。
颍上得鲤鱼为脍怀余姚谢师厚
作者：梅尧臣
朝代：宋

青蓑潭上老，赬尾网中鱼。买作秋盘脍，还思远客书。越齑橙熟久，楚饭稻舂初。虽去故乡远，不嫌为馔疏。
颍上得鲤鱼为脍怀馀姚谢师厚
作者：梅尧臣
朝代：宋

青蓑潭上老，赪尾网中鱼。买作秋盘脍，还思远客书。越齑橙熟久，楚饭稻舂初。虽去故乡远，不嫌为馔疏。
颍水
作者：梅尧臣
朝代：宋
体裁：五言律诗

颍水苦流瀑，浅平秋与冬。岸深开地势，底碧写天容。道枉随湾去，村遥近日逢。迷鱼是潭曲，宁见窟蛟龙。
颍水费公渡观饮牛人
作者：梅尧臣
朝代：宋

渡口饮牛归，村垆夕阳里。黄犊未及群，抱带过寒水。利心乃如仁，耕领破不止。当时彼何高，独能讥洗耳。
颍水费公渡观饮牛人
作者：梅尧臣
朝代：宋

渡口饮牛归，村墟夕阳裏。
黄犊未及羣，抱带过寒水。
利心乃如仁，耕领破不止。
当时彼何高，独能讥洗耳。
颍水费公渡观饮牛人
作者：梅尧臣
朝代：宋

渡口饮牛归，村墟夕阳里。黄犊未及群，抱带过寒水。利心乃如仁，耕领破不止。当时彼何高，独能讥洗耳。
颖公遗碧霄峯茗
作者：梅尧臣
朝代：宋

到山春已晚，何更有新茶。
峯顶应多雨，天寒始发芽。
采时林狖静，蒸处石泉嘉。
持作衣囊秘，分来五柳家。
颖公遗碧霄峰茗
作者：梅尧臣
朝代：宋

到山春已晚，何更有新茶。峰顶应多雨，天寒始发芽。采时林狖静，蒸处石泉嘉。持作衣囊秘，分来五柳家。
题三教圆通堂
作者：梅尧臣
朝代：宋

处中最灵智，人与天地参。其间有佛老，曷又推为三。共以圆通出，诚明自包含。排楹压文础，焕采涂朱蓝。而将罝吾儒，复欲笼彼聃。二徒不自晓，恬若均笑谈。越鸟不巢北，代马不嘶南。固亦辨殊土，麟鷟唯时堪。
题三教圆通堂
作者：梅尧臣
朝代：宋

处中最灵智，人与天地参。
其间有佛老，曷又推为三。
共以圆通出，诚明自包含。
排楹压文础，焕采涂朱蓝。
而将罝吾儒，复欲笼彼聃。
二徒不自晓，恬若均笑谈。
越鸟不巢北，伐马不嘶南。
固亦辨殊土，麟鷟唯时堪。
题三教圆通堂
作者：梅尧臣
朝代：宋

处中最灵智，人与天地参。
其间有佛老，曷又推为三。
共以圆通出，诚明自包含。
排楹压文础，焕采涂朱蓝。
而将罝吾儒，復欲笼彼聃。
二徒不自晓，恬若均笑谈。
越鸟不巢北，代马不嘶南。
固亦辨殊土，麟鷟唯时堪。
题刁经臣山居时已应辟西幕
作者：梅尧臣
朝代：宋
体裁：古风

向不乐郡府，遂云归田园。结庐复种蓺，草树日已繁。散帙理旧学，了然无俗喧。春雨一回过，览耕登古原。青山每自爱，霁色当衡门。故人苟来往，名宦未尝言。趣适已不浅，道心良亦存。忽闻辟书至，便令驱犊辕。岂期同瓠瓜，长系蒿莱根。始知古君子，出处惟义敦。
题刁经臣山居时已应辟西幕
作者：梅尧臣
朝代：宋

向不乐郡府，遂云归田园。
结庐復种蓺，草树日已繁。
散帙理旧学，了然无俗喧。
春雨一迴过，览耕登古原。
青山每自爱，霁色当衡门。
故人苟来往，名宦未尝言。
趣适已不浅，道心良亦存。
忽闻辟书至，便令驱犊辕。
岂期同瓠瓜，长繫蒿莱根。
始知古君子，出处惟义敦。
题刘道士奉真亭
作者：梅尧臣
朝代：宋

降真沈水生炉烟，扣齿晓漱华池泉。心存昆阆未可到，夜瞻北斗何联联。顾兹虚室如有迟，一草一石幽且妍。芝盖云軿杳无玉，不知谁更似杨权。
题刘道士奉真亭
作者：梅尧臣
朝代：宋
体裁：古风

降真沉水生炉烟，扣齿晓漱华池泉。心存昆阆未可到，夜瞻北斗何联联。顾兹虚室如有迟，一草一石幽且妍。芝盖云軿杳无至，不知谁更似杨权。
题吏隐堂
作者：梅尧臣
朝代：宋

新堂生虚明，未悟追隐吏。无乃隐非时，唯应喧可避。移花莫伤根，种竹不改翠。床中置素琴，亦见陶潜意。
题吏隠堂
作者：梅尧臣
朝代：宋

新堂生虚明，未悟追隠吏。
无乃隠非时，唯应喧可避。
移花莫伤根，种竹不改翠。
床中置素琴，亦见陶潜意。
题嘉兴永乐院檇李亭
作者：梅尧臣
朝代：宋
体裁：古风

土化吴王甲，骨朽越王兵。五月菖蒲草，千年槜李城。蒲根蛙怒嚎，城中乌夜鸣。吴越灭已久，客心空屏营。落日孤亭间，悠悠钟磬声。
题嘉兴永乐院檇李亭
作者：梅尧臣
朝代：宋

土化吴王甲，骨朽越王兵。
五月菖蒲草，千年檇李城。
蒲根蛙怒嚎，城中乌夜鸣。
吴越灭已久，客心空屏营。
落日孤亭间，悠悠锺磬声。
题姑苏豹隐堂
作者：梅尧臣
朝代：宋

青山崔巍藏古基，文豹不见空断碑。华堂重构犹隐雾，地今易主还好奇。欲邀明月一去饮，常娥将悔出海迟。溪边少年意气在，来往只借白鹿骑。自称山人具肴酒，酒酣请我留此辞。谪仙坟近何可问，当日无咏亦所疑。
题姑苏豹隐堂
作者：梅尧臣
朝代：宋

青山崔巍藏古基，文豹不见空断碑。
华堂重构犹隐雾，地今易主还好奇。
欲邀明月一去饮，常娥将悔出海迟。
鸡边少年意气在，来往只借白鹿骑。
自称山人具肴酒，酒酣请我留此辞。
谪仙坟近何可问，当日无咏亦所疑。
题姑苏豹隠堂
作者：梅尧臣
朝代：宋

青山崔巍藏古基，文豹不见空断碑。
华堂重构犹隠雾，地今易主还好奇。
欲邀明月一去饮，常娥将悔出海迟。
溪边少年意气在，来往只借白鹿骑。
自称山人具肴酒，酒酣请我留此辞。
谪仙坟近何可问，当日无咏亦所疑。
题姑苏邵氏园居
作者：梅尧臣
朝代：宋
体裁：五言律诗

积水夫差国，閒居鲁叟心。石科云起润，城角竹连阴。燕入池塘晚，花开岛屿深。应当效疏傅，不惜橐中金。
题姑苏邵氏园居
作者：梅尧臣
朝代：宋

积水夫差国，闲居鲁叟心。石科云起润，城角竹连阴。燕入池塘晚，花开岛屿深。应当效疏傅，不惜橐中金。
题松林院
作者：梅尧臣
朝代：宋
体裁：五言律诗

静邃无尘地，青荧续焰灯。木鱼传饭鼓，山衲见归僧。野色寒多雾，溪痕夜阁冰。吾非谢康乐，独往亦何能。
题滕学士九华山书堂
作者：梅尧臣
朝代：宋

处山方畏浅，曾慕结深庐。
要与云峯近，宁将野客疎。
涧苗来入俎，林鸟或窥书。
何事轻兹乐，而从出塞车。
题滕学士九华山书堂
作者：梅尧臣
朝代：宋
体裁：五言律诗

处山方畏浅，曾慕结深庐。要与云峰近，宁将野客疏。涧苗来入俎，林鸟或窥书。何事轻兹乐，而从出塞车。
题满公僧录西明轩
作者：梅尧臣
朝代：宋

赤萍才落邓林外，青铜半磨傍露明。飞光斜入了不隔，坐卧一榻琉璃平。西方古胡黄金质，贝叶传写乌行横。谓晓此教居此轩，满壁图画遥峰生。
题满公僧录西明轩
作者：梅尧臣
朝代：宋

赤萍纔落邓林外，青铜半磨傍露明。
飞光斜入了不隔，坐卧一榻琉璃平。
西方古胡黄金质，贝叶传写乌行横。
谓晓此教居此轩，满壁图画遥峯生。
题老人泉寄苏明允
作者：梅尧臣
朝代：宋

泉上有老人，隐见不可常。
苏子居其间，饮水乐未央。
渊中必有鱼，与子自倘徉。
渊中苟无鱼，子特翫沧浪。
日月不知老，家有雏凤皇。
百鸟戢羽翼，不敢言文章。
去为仲尼叹，出为盛时祥。
方今天子圣，无滞彼泉傍。
题老人泉寄苏明允
作者：梅尧臣
朝代：宋

泉上有老人，隐见不可常。苏子居其间，饮水乐未央。渊中必有鱼，与子自徜徉。渊中苟无鱼，子特玩沧浪。日月不知老，家有雏凤皇。百鸟戢羽翼，不敢言文章。去为仲尼叹，出为盛时祥。方今天子圣，无滞彼泉傍。
题老人泉寄苏明允
作者：梅尧臣
朝代：宋

泉上有老人，隠见不可常。
苏子居其间，饮水乐未央。
渊中必有鱼，与子自徜徉。
渊中苟无鱼，子特翫沧浪。
日月不知老，家有雏凤皇。
百鸟戢羽翼，不敢言文章。
去为仲尼叹，出为盛时祥。
方今天子圣，无滞彼泉傍。
题腊药
作者：梅尧臣
朝代：宋

颓颜早觉衰，乃藉药扶持。及此季冬日，预修来岁宜。鼎成无犬见，蜜炼有蜂知。借问月中兔，长年何所为。
题腊药
作者：梅尧臣
朝代：宋

颓颜早觉衰，乃藉药扶持。及此季冬日，预脩来岁宜。鼎成无犬见，蜜炼有蜂知。借问月中兔，长年何所为。
题译经院同文轩
作者：梅尧臣
朝代：宋

有书无异文，有车无异轨。贝多得旁行，白马来万里。清轩延高僧，一岁译几纸。译罢坐焚香，庭章洒寒水。
题译经院同文轩
作者：梅尧臣
朝代：宋
体裁：古风

有书无异文，有车无异轨。贝多得旁行，白马来万里。清轩延高僧，一岁译几纸。译罢坐焚香，庭草洒寒水。
题陈宰戏彩亭
作者：梅尧臣
朝代：宋

仕宦固已美，及亲此其难。况慕五彩戏，而奉兴居安。翁喜君亦喜，翁餐君亦餐。嗷嗷园中禽，口哺心违丸。邑大岁幸稔，众赖仁政宽。还思彼赤子，如恐君不欢。
题陈宰戏綵亭
作者：梅尧臣
朝代：宋

仕宦固已美，及亲此其难。况慕五綵戏，而奉兴居安。翁喜君亦喜，翁餐君亦餐。嗷嗷园中禽，口哺心违丸。邑大岁幸稔，众赖仁政宽。还思彼赤子，如恐君不欢。
题陈宰戏綵亭
作者：梅尧臣
朝代：宋

仕宦固已美，及亲此其难。
况慕五綵戏，而奉兴居安。
翁喜君亦喜，翁餐君亦餐。
嗷嗷园中禽，口哺心违丸。
邑大岁幸稔，众頼仁政宽。
还思彼赤子，如恐君不欢。
风瑟联句
作者：梅尧臣
朝代：宋

窍竹漏天风，张絃拟峄桐。
佳名从此得，妙响未曾穷。
夜静危台上，人闲皎月中。
依依听不足，秋露满兰丛。
风笛
作者：梅尧臣
朝代：宋
体裁：五言绝句

既殊出塞声，还非江上听。夜吹送悠扬，高楼月方迥。
食橙寄谢舍人
作者：梅尧臣
朝代：宋

洞庭朱橘未弄色，襄水锦橙已变黄。玉臼捣虀怜鱠美，金盘按酒助杯香。虽生南土名犹重，未信中州客厌尝。欲寄白苞凭驿去，只应佳味怯风霜。
食橙寄谢舍人
作者：梅尧臣
朝代：宋

洞庭朱橘未弄色，襄水锦橙已变黄。
玉臼捣虀怜鲙美，金盘按酒助杯香。
虽生南土名犹重，未信中州客厌尝。
欲寄白苞凭驿去，只应佳味怯风霜。
食橙寄谢舍人
作者：梅尧臣
朝代：宋

洞庭朱橘未弄色，襄水锦橙已变黄。玉臼捣齑怜鲙美，金盘按酒助杯香。虽生南土名犹重，未信中州客厌尝。欲寄白苞凭驿去，只应佳味怯风霜。
食荠
作者：梅尧臣
朝代：宋

世羞食荠贫，食荠我所甘。
适见采荠人，自出国门南。
土蠹瘦铁刀，霜乱青竹篮。
携持入冻池，挑以根叶参。
手龟不自饱，食此尚可惭。
肥羔朱尾鱼，腥羶徒尔贪。
食荠
作者：梅尧臣
朝代：宋

世羞食荠贫，食荠我所甘。适见采荠人，自出国门南。土蠹瘦铁刀，霜乱青竹篮。携持入冻池，挑以根叶参。手龟不自饱，食此尚可惭。肥羔朱尾鱼，腥膻徒尔贪。
食荠
作者：梅尧臣
朝代：宋

芯羞食荠贫，食荠我所甘。适见采荠人，自出国门南。土蠹瘦铁刀，霜乱青竹篮。携持入冻池，挑以根叶参。手龟不自饱，食此尚可惭。肥羔朱尾鱼，腥膻徒尔贪。
食蚝
作者：梅尧臣
朝代：宋
体裁：古风

薄宦游海乡，雅闻静康蚝。宿昔思一饱，钻灼苦未高。传闻巨浪中，碨礧如六鳌。亦复有细民，并海施竹牢。采掇种其间，冲激恣风涛。咸卤与日滋，蕃息依江皋。中厨烈焰炭，燎以菜与蒿。委质已就烹，键闭犹遁逃。稍稍窥其户，青襕流玉膏。人言啖小鱼，所得不偿劳。况此铁石顽，解剥烦锥刀。戮力效一割，功烈才牛毛。若论攻取难，饱食未为饕。
饮刘原甫家原甫怀二古钱劝酒其一齐之大刀长
作者：梅尧臣
朝代：宋

主人劝客饮，劝客无夭妍。欲出古时物，先请射以年。我料孔子履，久化武库烟。固知陶氏梭，飞朱风雨天。世无轩辕镜，百怪争後先。复闻丰城剑，已入平津渊。聊雠二百载，傥有书画传。嗢呼才十一，便可倾觥船。探怀发二宝，太公新室钱。独行齐大刀，鎌形末环连。文存半辨齐，背有模法圆。次观金错刀，一刀平五千。精铜不蠹蚀，肉好钩婉全。为君举酒尽，跨马月娟娟。
饮刘原甫家原甫怀二古钱劝酒其一齐之大刀长五寸半其一王莽时金错刀长二寸半
作者：梅尧臣
朝代：宋

主人劝客饮，劝客无夭妍。欲出古时物，先请射以年。我料孔子履，久化武库烟。固知陶氏梭，飞朱风雨天。世无轩辕镜，百怪争后先。复闻丰城剑，已入平津渊。聊雠二百载，傥有书画传。嗢呼才十一，便可倾觥船。探怀发二宝，太公新室钱。独行齐大刀，镰形末环连。文存半辨齐，背有模法圆。次观金错刀，一刀平五千。精铜不蠹蚀，肉好钩婉全。为君举酒尽，跨马月娟娟。
饮刘原甫家原甫怀二古钱劝酒其一齐之大刀长五寸半其一王莽时金错刀长二寸半
作者：梅尧臣
朝代：宋

主人劝客饮，劝客无夭妍。
欲出古时物，先请射以年。
我料孔子履，久化武库烟。
固知陶氏梭，飞朱风雨天。
世无轩辕镜，百怪争后先。
復闻丰城剑，已入平津渊。
聊雠二百载，傥有书画传。
嗢呼纔十一，便可倾觥船。
探怀发二宝，太公新室钱。
独行齐大刀，鎌形末环连。
文存半辨齐，背有模法圆。
次观金错刀，一刀平五千。
精铜不蠹蚀，肉好钩婉全。
为君举酒尽，跨马月娟娟。
饮刘原甫舍人家同江邻几陈和叔学士观白鷴孔雀凫鼎周亚夫印钿玉宝赫连勃勃龙雀刀
作者：梅尧臣
朝代：宋

主人凤皇池，二客天禄阁。
共来东轩饮，高轮杂谈谑。
南笼养白鷴，北笼养孔雀。
素质水纹纤，翠毛金缕薄。
大夸鳬柄鼎，不比龙头杓。
玉印传条侯，字辩亚与恶。
钿剑刻辟邪，符宝殊制作。
末观赫连刀，龙雀铸镮锷。
每出一物玩，必劝众宾酌。
又令三云髻，行酒何绰约。
固非世俗驩，自得阅古乐。
圣贤泯泯去，安有不死药。
竟知不免此，乌用强检缚。
开目即是今，转目已成昨。
归时见月上，酒醒见月落。
怳然如梦寐，前语诚不错。
饮刘原甫舍人家同江邻几陈和叔学士观白鹇孔
作者：梅尧臣
朝代：宋

主人凤皇池，二客天禄阁。共来东轩饮，高论杂谈谑。南笼养白鹇，北笼养孔雀。素质水纹纤，翠毛金缕薄。大夸凫柄鼎，不比龙头杓。玉印传条侯，字辩亚兴恶。钿剑刻辟邪，符宝殊制作。末观赫连刀，龙雀铸鐶锷。每出一物玩，必劝众宾酌。又令三云髻，行酒何绰约。固非世俗驩，自得阅古乐。圣贤泯泯去，安有不死药。竟知不免此，乌用强检缚。开目即是今，转目已成昨。归时见月上，酒醒见月落。怳然如梦寐，前语诚不错。
饮刘原甫舍人家同江邻几陈和叔学士观白鹇孔雀凫鼎周亚夫印钿玉宝赫连勃勃龙雀刀
作者：梅尧臣
朝代：宋

主人凤皇池，二客天禄阁。共来东轩饮，高轮杂谈谑。南笼养白鹇，北笼养孔雀。素质水纹纤，翠毛金缕薄。大誇凫柄鼎，不比龙头杓。玉印传条侯，字辩亚与恶。钿剑刻辟邪，符宝殊制作。末观赫连刀，龙雀铸镮锷。每出一物玩，必劝众宾酌。又令三云髻，行酒何绰约。固非世俗驩，自得阅古乐。圣贤泯泯去，安有不死药。竟知不免此，乌用强检缚。开目即是今，转目已成昨。归时见月上，酒醒见月落。恍然如梦寐，前语诚不错。
饮酒呈邻几原甫
作者：梅尧臣
朝代：宋

天地不争行，日月不争明。昼夜自显晦，冬春自枯荣。夸父逐日死，共工触天倾。二子不量力，空有千古名。寄语贤与愚，何尝见长生。我愿会良友，醉颜日常赪。东海为酒樽，五湖为杯羹。海罄湖且竭，尽倒为解酲。苟死不复知，苟生徒牵情。项籍乘牛车，驰上广武城。强梁取秦鹿，慷慨犹为轻。归来卧酒家，岂得惭公卿。乐亦但如此，举世任营营。
饮酒呈邻几原甫
作者：梅尧臣
朝代：宋

天地不争行，日月不争明。
昼夜自显晦，冬春自枯荣。
夸父逐日死，共工触天倾。
二子不量力，空有千古名。
寄语贤与愚，何尝见长生。
我愿会良友，醉颜日常赪。
东海为酒罇，五湖为杯羹。
海罄湖且竭，尽倒为解酲。
苟死不復知，苟生徒牵情。
项籍乘牛车，驰上广武城。
强梁取秦鹿，慷慨犹为轻。
归来卧酒家，岂得惭公卿。
乐亦但如此，举世任营营。
饮酒呈邻几原甫
作者：梅尧臣
朝代：宋

天地不争行，日月不争明。昼夜自显晦，冬春自枯荣。夸父逐日死，共工触天倾。二子不量力，空有千古名。寄语贤与愚，何尝见长生。我愿会良友，醉颜日常赬。东海为酒卮，五湖为杯羹。海罄湖且竭，尽倒为解酲。苟死不复知，苟生徒牵情。项籍乘牛车，驰上广武城。强梁取秦鹿，慷慨犹为轻。归来卧酒家，岂得惭公卿。乐亦但如此，举世任营营。
饮韩仲文家
作者：梅尧臣
朝代：宋

饮酒众所嗜，未若朋会乐。
终日不为荒，于时岂多怍。
坐客十余人，七子实棣萼。
杯行发严令，孰不资善谑。
巧词剧猱捷，辨机如弩彍。
醉舌强且迟，罚觥奚屡酌。
正言讦诡谀，简礼去酬酢。
迭嘲果与蔬，相呼花间药。
是非不亲亲，笑语何落落。
夜归欢有余，孩稚扶仍噱。
饮韩仲文家
作者：梅尧臣
朝代：宋

饮酒众所嗜，未若朋会乐。终日不为荒，于时岂多怍。坐客十馀人，七子实棣萼。杯行发严令，孰不资善谑。巧词剧猱捷，辨机如弩彍。醉舌强且迟，罚觥奚屡酌。正言讦诡谀，简礼去酬酢。迭嘲果与蔬，相呼花间药。是非不亲亲，笑语何落落。夜归欢有馀，孩稚扶仍噱。
饯彭城公赴随州龙门道上作
作者：梅尧臣
朝代：宋

零雨送车轮，初清远陌尘。
归藩汉东国，遮道洛阳人。
伊水照虹斾，楚山怀玉麟。
征轩不可恋，梗泪返城闉。
饯彭城公赴随州龙门道斗作
作者：梅尧臣
朝代：宋
体裁：五言律诗

零雨送车轮，初清远陌尘。归藩汉东国，遮道洛阳人。伊水照虹旆，楚山怀玉麟。征轩不可恋，梗泪返城闉。
馀姚陈寺丞
作者：梅尧臣
朝代：宋
体裁：五言律诗

试邑来勾越，风烟复上游。江潮自迎客，山月亦随舟。海货通闾市，渔歌入县楼。弦琴无外事，坐见浦帆收。
香炉
作者：梅尧臣
朝代：宋

铁铸小香炉，壁环平口铺。麝焚葵叶大，兽啮竹根趺。净几群书外，闲堂一物无。中间任灰烬，终与蕙兰俱。
香炉
作者：梅尧臣
朝代：宋

铁铸小香炉，壁环平口铺。
麝焚葵叶大，兽啮竹根趺。
浄几群书外，闲堂一物无。
中间任灰烬，终与蕙兰俱。
香炉
作者：梅尧臣
朝代：宋

铁铸小香炉，壁环平口铺。麝焚葵叶大，兽齧竹根趺。净几群书外，闲堂一物无。中间任灰烬，终与蕙兰俱。
马判官归阙
作者：梅尧臣
朝代：宋
体裁：古风

与君归洛阳，仕宦颇相偶。荏苒迁岁时，徘徊乐文酒。今归已及瓜，为赠聊折柳。亦将随计书，惨别宁嗟久。
马殿丞通判密州
作者：梅尧臣
朝代：宋
体裁：五言律诗

晨装辞北阙，怀绂贰东侯。地本全齐胜，风仍变鲁优。危帆淮上去，古木海边秋。相送江潭客，曾同十载游。
马秘书始约同行久而未至因以寄
作者：梅尧臣
朝代：宋

渡江落我前，入汴居我后。日日是南风，时时为回首。逢船一借问，远棹见来否。明朝傥相及，闲步河堤柳。
马秘书始约同行久而未至因以寄
作者：梅尧臣
朝代：宋

渡江落我前，入汴居我后。
日日是南风，时时为迴首。
逢船一借问，远棹见来否。
明朝傥相及，闲步河堤柳。
马都官行之惠黄柑荔枝醋壶
作者：梅尧臣
朝代：宋

染霜胡甘熟，烘日荔枝美。橘柚未为精，葡萄安可拟。郭生始能赞，魏文何谬比。二果皆世珍，乃遗及贱士。而复副醇䤈，或乞自诸己。岂唯享远味，终得为直矣。
马都官行之惠黄柑荔枝醋壶
作者：梅尧臣
朝代：宋

染霜胡甘熟，烘日荔枝美。橘柚未为精，葡萄安可拟。郭生始能赞，魏文何谬比。二果皆世珍，乃遗及贱士。而复副醇醢，或乞自诸己。岂唯享远味，终得为直矣。
马都官行之惠黄柑荔枝醋壶
作者：梅尧臣
朝代：宋
体裁：古风

染霜胡甘熟，烘日荔枝美。橘柚未为精，葡萄安可拟。郭生始能赞，魏文何谬比。二果皆世珍，乃遗及贱士。而复副醇醯，或乞自诸己。岂唯享远味，终得为直矣。
马都官行之惠黄柑荔枝醋壶
作者：梅尧臣
朝代：宋

染霜胡甘熟，烘日荔枝美。
橘柚未为精，葡萄安可拟。
郭生始能赞，魏文何谬比。
二果皆世珍，乃遗及贱士。
而復副醇{酉盆}，或乞自诸己。
岂唯享远味，终得为直矣。
高士王君归建业
作者：梅尧臣
朝代：宋
体裁：古风

风雨起春寒，乘潮晓帆送。目看瓜步云，心近茅家洞。忽觉柳已青，来时枝尚冻。羡尔向江南，正开新酿瓮。
高车再过谢永叔内翰
作者：梅尧臣
朝代：宋

世人重贵不重旧，重旧今见欧阳公。昨朝喜我都门入，高车临岸进船篷。俯躬拜我礼愈下，驺徒窃语音微通。我公声名压朝右，何厚于此瘦老翁。笑言哑哑似平昔，妻子信说如梁鸿。自兹连雨泥没胫，未得谒帝明光宫。冒阴履湿就税地，亲宾未过知巷穷。复闻传呼公又至，黄金络马声珑珑。紫袍宝带照屋室，饮水啜茗当清风。邀以新诗出古律，霜髯屡颔摇寒松。因嗟近代贵莫比，官为司空仍侍中。今成冢丘已寂寞，文字岂得留无穷。以此易彼可勿愧，浮荣有若送雨虹。须臾断灭不复见，唯有明月常当空。况我学不为买禄，直欲到死攀轲雄。一饭足以饱我腹，一衣足以饰我躬。老虽得职不足显，愿与公去驩乐同。驩乐同，治园田，颍水东。
高车再过谢永叔内翰
作者：梅尧臣
朝代：宋

世人重贵不重旧，重旧今见欧阳公。
昨朝喜我都门入，高车临岸进船篷。
俯躬拜我礼愈下，驺徒窃语音微通。
我公声名压朝右，何厚于此瘦老翁。
笑言哑哑似平昔，妻子信说如梁鸿。
自兹连雨泥没胫，未得谒帝明光宫。
冒阴履湿就税地，亲宾未过知巷穷。
復闻传呼公又至，黄金络马声珑珑。
紫袍宝带照屋室，饮水啜茗当清风。
邀以新诗出古律，霜髯屡颔摇寒松。
因嗟近代贵莫比，官为司空仍侍中。
今成冢丘已寂寞，文字岂得留无穷。
以此易彼可勿媿，浮荣有若送雨虹。
须臾断灭不復见，唯有明月常当空。
况我学不为买禄，直欲到死攀轲雄。
一饭足以饱我腹，一衣足以饰我躬。
老虽得职不足显，愿与公去驩乐同。
驩乐同，治园田，颍水东。
高车再过谢永叔内翰
作者：梅尧臣
朝代：宋

世人重贵不重旧，重旧今见欧阳公。
昨朝喜我都门入，高车临岸进船逢。
俯躬拜我礼愈下，驺徒窃语音微通。
我公声名压朝右，何厚於此瘦老翁。
笑言哑哑似平昔，妻子信说如梁鸿。
自兹连雨泥没胫，未得谒帝明光宫。
冒阴履湿就税地，亲宾未过知巷穷。
复闻传呼公又至，黄金络马声珑珑。
紫袍宝带照屋屋，饮水啜茗当清风。
邀以新诗出古律，霜髯屡颔摇寒松。
因嗟近代贵莫比，官为司空仍待中。
今成冢丘已寂寞，文字岂得留无穷。
以此易彼可勿媿，浮荣有若送雨虹。
须臾断灭不复见，唯有明月常当空。
况我学不为买禄，直欲到死攀轲雄。
一饭足以饱我腹，一衣足以饰我躬。
老虽得职不足显，愿与公去驩乐同。
驩乐同，治园田，颍水东。
高阳关射亭
作者：梅尧臣
朝代：宋
体裁：古风

星弧射狼夜夜张，角弓备寇不可忘。将军屯师古关下，不尚武力何由强。日与官兵来会此，弓须射硬箭射长。更如羿中九乌毙，独见杲杲明扶桑。
鬬鹌鹑孙曼叔邀作
作者：梅尧臣
朝代：宋
体裁：古风

脱命秋隼下，鸣斗自为勇。争雄在数粒，一败势莫拥。惭将缩袖间，怀负默而拱。胜且勿苦欣，犹惊辱与宠。
魏屯田知楚州
作者：梅尧臣
朝代：宋

淮南木叶惊，淮上使君行。
天外高帆出，沙头侯吏迎。
夜渐通废埭，秋月满孤城。
正迟文翁化，从来楚俗轻。
魏屯田知楚州
作者：梅尧臣
朝代：宋
体裁：五言律诗

淮南木叶惊，淮上使君行。天外高帆出，沙头候吏迎。夜潮通废埭，秋月满孤城。正迟文翁化，从来楚俗轻。
魏文以予病渴赠薏苡二丛值庭下走笔戏谢
作者：梅尧臣
朝代：宋

愧无相如才，偶病相如渴。潩水有丈人，薏苡分丛茇。为饮可扶衰，馀生幸且活。安知恶己者，不愿变野葛。
魏文以予病渴赠薏苡二丛植庭下走笔戏谢
作者：梅尧臣
朝代：宋

媿无相如才，偶病相如渴。
潩水有丈人，薏苡分丛茇。
为饮可扶衰，余生幸且活。
安知恶己者，不愿变野葛。
鱼
作者：梅尧臣
朝代：宋
体裁：五言律诗

洛水美赪鲤，入河西去时。三春登玉浪，一日到天池。垂钓岂容羡，小鳞应莫随。腹中无匕首，已不助吴儿。
鱼
作者：梅尧臣
朝代：宋

洛水美赬鲤，入河西去时。三春登玉浪，一日到天池。垂钓岂容羡，小鳞应莫随。腹中无匕首，已不助吴儿。
鲁山山行
作者：梅尧臣
朝代：宋

适与野情惬，千山高复低。好峰随处改，幽径独行迷。霜落熊升树，林空鹿饮溪。人家在何许，云外一声鸡。
鲁山山行
作者：梅尧臣
朝代：宋
体裁：诗

适与野情惬，千山高复低。好峰随处改，幽径独行迷。霜落熊升树，林空鹿饮溪。人家在何许？云外一声鸡。
鲁山山行
作者：梅尧臣
朝代：宋

适与野情惬，千山高復低。
好峯随处改，幽径独行迷。
霜落熊升树，林空鹿饮溪。
人家在何许，云外一声鸡。
鶑
作者：梅尧臣
朝代：宋
体裁：七言绝句

桑间小妇好声音，映叶穿枝意已深。尽日呼郎郎不应，萧萧风雨到前林。
鶑
作者：梅尧臣
朝代：宋
体裁：五言律诗

绿柳阴犹薄，黄鹂啭已清。年年舟上客，处处树头声。髣髴佳人语，依稀太子笙。夕阳听不足，飞入旧荒城。
鸠
作者：梅尧臣
朝代：宋
体裁：五言律诗

一世为巢拙，长年与鹊争。欲知云脚雨，先向屋头鸣。颈上玉花碎，臆前檀粉轻。何时将刻杖，扶助老夫行。
鸡
作者：梅尧臣
朝代：宋
体裁：古风

昂然大雄鸡，高冠紫沉羽。星占太史局，树栖丞相府。知时不失晦，得食曾呼伍。幸无终夜鸣，须防人起舞。
鸡冠花
作者：梅尧臣
朝代：宋

秋至天地闭，百芳变枯草。爱尔得雄名，宛然出陈宝。未甘阶墀陋，肯与时节老。赤玉刻缜栗，丹芝谢雕槁。鲜鲜云叶卷，粲粲凫翁好。由来名实副，何必荣华早。君看先春花，浮浪难自保。
鸡冠花
作者：梅尧臣
朝代：宋

秋至天地闭，百芳变枯草。
爱尔得雄名，宛然出陈宝。
未甘阶墀陋，肯与时节老。
赤玉刻缜栗，丹芝谢雕槁。
鲜鲜云叶卷，粲粲鳬翁好。
由来名实副，何必荣华早。
郡看先春花，浮浪难自保。
鸡声
作者：梅尧臣
朝代：宋

鸡声踏晓呼，呼起扶桑乌。含光如车轮，碾云踪迹无。谁教夸父逐，远向邓林趋。复从海底转，循环似辘轳。
鸡声
作者：梅尧臣
朝代：宋

鸡声踏晓呼，呼起扶桑乌。
含光如车轮，碾云踪迹无。
谁教夸父逐，远向邓林趋。
复复海底转，循环似辘轳。
鸡声
作者：梅尧臣
朝代：宋

鸡声踏晓呼，呼起扶桑乌。
含光如车轮，碾云踪迹无。
谁教夸父逐，远向邓林趋。
復从海底转，循环似辘轳。
鸣琴
作者：梅尧臣
朝代：宋
体裁：古风

虽传古人声，不识古人意。古人今已远，悲哉广陵思。
鸣雉词
作者：梅尧臣
朝代：宋
体裁：古风

雄雉鸣桑林，雌雉雊麦陇。结爱诚有宜，别啄义亦竦。哺雏深莽中，摧颓锦翅拥。辛勤何尔为，应自念遗种。
鸭脚子
作者：梅尧臣
朝代：宋
体裁：古风

魏帝昧远图，于吴求斗鸭。乃为吴人料，重玩志已狭。江南有嘉树，脩耸入天插。叶如栏边迹，子剥杏中甲。持之奉汉宫，百果不相压。非甘复非酸，淡苦众所狎。千里竞赍贡，何异贵争啑。
鸭脚子
作者：梅尧臣
朝代：宋

魏帝昧远图，于吴求斗鸭。乃为吴人料，重玩志已陕。江南有嘉树，脩耸入天插。叶如栏边迹，子剥杏中甲。持之奉汉宫，百果不相压。非甘复非酸，淡苦众所狎。千里竞赍贡，何异贵争啑。
鸭脚子
作者：梅尧臣
朝代：宋

魏帝昧远图，于吴求斗鸭。
乃为吴人料，重玩志已陿。
江南有嘉树，修耸入天插。
叶如栏边迹，子剥杏中甲。
持之奉汉宫，百果不相压。
非甘復非酸，淡苦众所狎。
千里竞赍贡，何异贵争啑。
鸭脚子
作者：梅尧臣
朝代：宋

魏帝昧远图，於吴求斗鸭。乃为吴人料，重玩志已𮥇。江南有嘉树，修耸入天插。叶如栏边迹，子剥杏中甲。持之奉汉宫，百果不相压。非甘复非酸，淡苦众所狎。千里竞赍贡，何异贵争啑。
鸭雏
作者：梅尧臣
朝代：宋

春鸭日浮波，羽冷难伏卵。尝因鸡抱时，托以鸡窠暖。三旬壳既坼，乳毛寒胫短。鸡宁辨其雏，翅拥情款款。一日向水涯，所禀殊未断。泛然去中流，鸡呼心悹悹。人之苟异怀，负义不足算。有志在养毓，勿论报德限。
鸭雏
作者：梅尧臣
朝代：宋

春鸭日浮波，羽冷难伏卵。
尝因鸡抱时，託以鸡窠暖。
三旬殻既坼，乳毛寒胫短。
鸡宁辨其雏，翅拥情欵欵。
一日向水涯，所禀殊未断。
泛然去中流，鸡呼心悹悹。
人之苟异怀，负义不足算。
有志在养毓，勿论报德限。
鹤
作者：梅尧臣
朝代：宋

何时别辽海，俛啄杂庭鵾。
去作仙人驾，来乘卫国轩。
云中晴引唳，松上旧能言。
但说长千岁，予非学羡门。
鹤
作者：梅尧臣
朝代：宋

何时别辽海，俛啄杂庭鹍。去作仙人驾，来乘卫国轩。云中晴引唳，松上旧能言。但说长千岁，予非学羡门。
鹤
作者：梅尧臣
朝代：宋

何时别辽海，像啄杂庭鹍。去作仙人驾，来乘卫国轩。云中晴引唳，松上旧能言。但说长千岁，予非学羡门。
鹦鹉
作者：梅尧臣
朝代：宋
体裁：五言律诗

一入秦宫去，千山陇树秋。能言依妇女，学语类徘优。玉锁闲拘束，金笼不自由。哀良是黄鸟，死为穆公羞。
鹿
作者：梅尧臣
朝代：宋

羣处空山中，迹在深松下。
周穆得同狼，秦人指为马。
惊顾远世网，脱质去田野。
谁思充腶修，自是无全者。
鹿
作者：梅尧臣
朝代：宋

群处空山中，迹在深松下。周穆得同狼，秦人指为马。惊顾远世网，脱质去田野。谁思充腶修，自是无全者。
鹿
作者：梅尧臣
朝代：宋

群处空山中，迹在深松下。周穆得同狼，秦人指为马。惊顾远世网，脱质去田野。谁思充腶脩，自是无全者。
麦门冬内子吴中手植甚繁郁罢官移之而归不幸内子道且亡而兹草亦屡枯今所存三之一耳遂感而赋云
作者：梅尧臣
朝代：宋

香草叶常碧，本生岩涧边。佳人昔所爱，移植堂阶前。自吴北归梁，复以盆盎迁。佳人路中死，此草未忍捐。与我日憔悴，根不通下泉。勤勤为浇沃，稍见萌颖鲜。终当置坟侧，长茂松柏埏。
麦门冬内子吴中手植甚繁鬰罢官移之而归不幸内子道且亡而兹草亦屡枯今所存三之一耳遂感而赋云
作者：梅尧臣
朝代：宋

香草叶常碧，本生岩涧边。
佳人昔所爱，移植堂阶前。
自吴北归梁，復以盆盎迁。
佳人路中死，此草未忍捐。
与我日憔悴，根不通下泉。
勤勤为浇沃，稍见萌颖鲜。
终当置坟侧，长茂松柏埏。
黄国博遗银鱼乾二百枚
作者：梅尧臣
朝代：宋
体裁：古风

乾若会稽笋，色比荆州银。熟宜煨栗火，饮助拥炉人。低阴欲飞雪，酒微生颊热。海上使方来，多饟不为餮。
黄国博遗银鱼干二百枚
作者：梅尧臣
朝代：宋

干若会稽笋，色比荆州银。
熟宜煨栗火，饮助拥炉人。
低阴欲飞雪，酒微生颊热。
海上使方来，多饟不为餮。
黄敏復尉新城
作者：梅尧臣
朝代：宋
体裁：古风

新城接桐庐，山茗久所利。江东亡命儿，贩不畏黥劓。堂上千金子，捕以操凶器。恐非吾徒为，勇少乃可避。
黄池月中共酌得池字
作者：梅尧臣
朝代：宋
体裁：五言律诗

将归谢公郡，喜见阮家儿。但对月和水，那能酒似池。衰形疑镜照，葆鬓怯霜吹。宿雁不堪托，乡人知未知。
黄池月中共酌得池字
作者：梅尧臣
朝代：宋

将归谢公郡，喜见阮家儿。
但对月和水，那能酒似池。
衰形疑镜照，葆鬓怯霜吹。
宿雁不堪託，乡人知未知。
黄河
作者：梅尧臣
朝代：宋
体裁：古风

积石导渊源，沄沄泻昆阆。龙门自吞险，鲸海终涵量。怒洑生万涡，惊流非一状。浅深殊可测，激射无时壮。常苦事堤防，何曾息波浪。川气迷远山，沙痕落秋涨。槎沫夜浮光，舟人朝发唱。洪梁画鹢连，古戍苍崖向。浴鸟不知清，夕阳空在望。谁当大雪天，走马坚冰上。
黄河
作者：梅尧臣
朝代：宋

积石导渊源，沄沄泻昆阆。龙门自吞险，鲸海终涵量。怒洑生万滑，惊流非一状。浅深殊可测，激射无时壮。常苦事堤防，何曾息波浪。川气迷远山，沙痕落秋涨。槎沫夜浮光，舟人朝发唱。洪梁画鷁连，古戍苍崖向。浴鸟不知清，夕阳空在望。谁当大雪天，走马坚冰上。
黄莺
作者：梅尧臣
朝代：宋

内家初上翠微宫，树里窥人在半空。笑语渐高无约束，侍臣偷望向云中。西邻少年今出游，东家女儿未识羞。门前乌臼叶已暗，日暮问谁墙上头。
黄莺二首
作者：梅尧臣
朝代：宋

内家初上翠微宫，树里窥人在半空。笑语渐高无约束，侍臣偷望向云中。
黄驳
作者：梅尧臣
朝代：宋
体裁：古风

维舟饭孤村，隔岸见黄驳。瘦牧正苦饥，疮鸟复下啄。闵心无柘弹，投块徒自数。力小不能中，汗颜惭且渥。
黄驳
作者：梅尧臣
朝代：宋

维舟饭孤村，隔岸见黄驳。
瘦牧正苦饥，疮鸟復下啄。
闵心无柘弹，投块徒自数。
力小不能中，汗颜惭且渥。
黄鶑·其一
作者：梅尧臣
朝代：宋

内家初上翠微宫，树裏窥人在半空。
笑语渐高无约束，侍臣偷望向云中。
黄鶑·其二
作者：梅尧臣
朝代：宋
体裁：七言绝句

西邻少年今出游，东家女儿未识羞。门前乌臼叶已暗，日暮问谁墙上头。
齐国大长公主挽词二首
作者：梅尧臣
朝代：宋

贤行闻当世，尊隆异故常。每令夫结友，不为子求郎。夜月初沉海，姑星忽殒潢。临门亲祖祭，悲吹起脩冈。鲁馆当年盛，秦台此日遥。龙归终合剑，凤去不闻箫。挽曲方传薤，行輀竞奠椒。空馀汉官属，泣送马如潮。
齐国大长公主挽词二首·其一
作者：梅尧臣
朝代：宋

贤行闻当世，尊隆异故常。
每令夫结友，不为子求郎。
夜月初沉海，姑星忽殒潢。
临门亲祖祭，悲吹起修冈。
齐国大长公主挽词二首·其一
作者：梅尧臣
朝代：宋

贤行闻当世，尊隆异故常。每令夫结友，不为子求郎。夜月初沉海，姑星忽殒潢。临门亲祖祭，悲吹起脩冈。
齐国大长公主挽词二首·其二
作者：梅尧臣
朝代：宋

鲁馆当年盛，秦台此日遥。龙归终合剑，凤去不闻箫。挽曲方传薤，行輀竞奠椒。空余汉官属，泣送马如潮。
齐国大长公主挽词二首·其二
作者：梅尧臣
朝代：宋

鲁馆当年盛，秦台此日遥。龙归终合剑，凤去不闻箫。挽曲方传薤，行輀竞奠椒。空馀汉官属，泣送马如潮。
龙女祠祈顺风
作者：梅尧臣
朝代：宋
体裁：古风

龙母龙相依，风云随所变。舟人请予往，出庙旗脚转。旗指西南归，飞帆疾流电。长芦江口发平明，白鹭洲前已朝膳。竹根杯珓不欺人，世间然诺空当面。
龙箕一首
作者：梅尧臣
朝代：宋
体裁：古风

龙箕在天，莫不孕灵，我公生之。既生既德，曾谁与京。爰弼帝右，继序其荣之。赞我太平，万事其成之。殿我辅邦，庶民其宁之。政靡薄厚，百职其扬之。宜言显光，永锡乎后王。乃祝眉寿，乃献兕觥，福禄其将之。
龟
作者：梅尧臣
朝代：宋
体裁：古风

王府有宝龟，名存骨未朽。初为清江使，因落豫且手。白玉刻佩章，黄金铸印纽。辞聘彼庄生，曳涂诚自有。
丁集賢通判餘杭
作者：楊億
朝代：宋

遼東羽客富仙材，仙殿飛觴接上台。
便道歸寧白蘋渚，經時賜對柏梁臺。
里中驅弩先行路，膝下斑衣慶壽杯。
明詔許令過别墅，不憂郡閣簡書催。
七夕
作者：楊億
朝代：宋

天開翠帟暮氛消，盤薰朱煤惜易飄。
月出南樓蟾桂長，笙來北里鳳簧調。
巧蛛露濕千絲網，倦鵲波橫一夕橋。
曬腹曝衣傳故俗，阮庭布犢若爲標。
七夕
作者：楊億
朝代：宋

東西燕子伯勞飛，新月如鈎玉露垂。
河鼓天孫信靈匹，鵲橋星渚有佳期。
穿針乞巧佇立久，織素成章報答遲。
定與黄姑享偕老，晉宫休插奈花枝。
七夕
作者：楊億
朝代：宋

清淺銀河暝靄收，漢宮還起曝衣樓。
共瞻月樹憐飛鵲，誰泛星槎見飲牛。
弄杼暫應停素手，穿針空待貺明眸。
匆匆一夕填橋苦，不似人間有造舟。
七夕
作者：楊億
朝代：宋

金壺漏滴正迢迢，靈匹相從在此宵。
月魄嬋娟烏遶樹，河流清淺鵲成橋。
雲輕天上榆花没，風細爐中麝炷飄。
寂寞堪憐觀渡女，無眠耿耿望青霄。
上元
作者：楊億
朝代：宋

天碧銀河欲下來，月華如水浸樓臺。
誰將萬斛金蓮之，撤向星都五夜開。
上元夜會慎大詹西齋分題得歌字
作者：楊億
朝代：宋

帝里風光上元節，烏衣舊巷喜經過。
樽中酒渌寧辭醉，梁上塵飛只欠歌。
坐聽禁城傳玉漏，起看河漢轉金波。
主人愛客春宵永，彩筆題詩奈樂何。
上巳玉津園賜宴
作者：楊億
朝代：宋

禊飲逢元巳，春遊盛舞雩。
流杯傳楚俗，飫賜出堯厨。
玉樹天開苑，銀潢水貫都。
肆筵環曲沼，飛蓋塞交衢。
洛邑聲詩逸，蘭亭歳月徂。
顔王有遺韻，待子一操觚。
中伏日省中當直
作者：楊億
朝代：宋

火雲烘爀臨中伏，青鎖深嚴直右曹。
吏散階庭時縱步，詩成几案獨揮毫。
相烏影轉風微起，仙掌陰斜日漸高。
何處賜冰和郢酒，誰人割炙動鸞刀。
紫泥封詔防稽緩，寒水浮瓜散鬱陶。
丞相憂邊稀出沐，延英三刻豈知勞。
中春喜雨
作者：楊億
朝代：宋

土膏初脉起，東作向農時。
隱轔雷車轉，霏微雨足垂。
龍蛇爭奮躍，桃李漸離披。
流潤先從葉，餘波更及私。
謳謠耕父喜，滲漉稻畦滋。
連夜空階滴，愁吟水部詩。
予以縉雲進士周啟明長書呈秘閣黄少卿黄頗歎重作詩六韻美之因次韻和酬
作者：楊億
朝代：宋

縉雲江外郡，封略古甌中。
早被唐虞化，已成鄒魯風。
剖符曾出守，解榻值名公。
失意嗟塲藿，緘書附塞鴻。
擲金才少敵，泣玉恨還同。
後夜蓬山宿，知君必薦雄。
京師故人有以隴西鸚鵡遺予者因畜養之去年出守縉雲提挈而至性靈甚慧觸類能言公退翫之常若不足忽遇疾而逝因命瘞於小園作詩一章聊以追悼識者無罪予以貴畜也
作者：楊億
朝代：宋

隴山秋樹舊巢傾，遠向江東逐斾旌。
去國夢魂應繚繞，入春喉舌漸分明。
一聲警露何慚鶴，百囀遷喬肯讓鶯。
終日雕籠心不戀，經年丹觜色猶輕。
思歸悒悒因成疾，顧主依依尚有情。
死葬小園芳草地，夜來經雨綠苔生。
京府獄空降詔因寄大尹學士
作者：楊億
朝代：宋

長安惡少罷探丸，桴鼓聲沉禁網寛。
三尺舊章閑玉律，八行優詔下金鑾。
帝臨宣室方前席，民值唐年耻畫冠。
終日訟庭無一事，早調伊鼎佐湯盤。
代意二首·其一
作者：楊億
朝代：宋

夢蘭前事悔成占，却羡歸飛拂畫簷。
錦瑟驚絃愁别鶴，星機促杼怨新縑。
舞腰罷試收紈袖，博齒慵開委玉奩。
幾夕離魂自無寐，楚天雲斷見涼蟾。
代意二首·其二
作者：楊億
朝代：宋

短夢殘妝慘别魂，白頭詞苦怨文園。
誰容五馬傳心曲，祗許雙鸞見淚痕。
易變肯隨南地橘，忘憂虚對北堂萱。
回文信斷衣香歇，猶憶章臺走畫轅。
代答
作者：楊億
朝代：宋

征車苦迢遞，節物感愁辛。
已入授衣月，那經落帽辰。
金樽難獨酌，寶瑟任生塵。
把菊流雙泪，誰知憶遠人。
休沐端居有懷希聖少卿學士
作者：楊億
朝代：宋

凝塵滿榻素琴横，岸幘孤吟意未平。
茗粥露芽消晝夜，柘漿雲液浣朝酲。
水沈朱李金瓶澁，風獵幽蘭羽扇輕。
獨憶當筵試湯餅，謫仙冰骨照人清。
休沐述懷寄秘閣錢少卿
作者：楊億
朝代：宋

風號電笑雨平堦，紈素微凉暗入懷。
晝枕乍成園吏夢，晨蔬聊學太常齋。
名慚引籍通丹地，心愧移文刻翠崖。
大隱金門猶自適，日親方朔聽詼諧。
何大博知晉州
作者：楊億
朝代：宋

平明東省發魚書，便擁彤襜出上都。
别酒金英泛籬菊，去程黄葉墮關榆。
叔孫舊禮妨綿蕝，廉范新歌待袴襦。
滿腹經綸殊未展，歸來看踐赤墀塗。
作坊魏使知隰州
作者：楊億
朝代：宋

幾年供奉宣徽殿，一旦腰懸刺史魚。
戚里園林甲京洛，將壇家世閲詩書。
離筵惜别空銀榼，官舍思歸夢玉除。
四十專城誰不羡，驂驔千騎擁干旟。
信道人歸西京
作者：楊億
朝代：宋

寢邱遺業廢多年，衣祴空藏命說篇。
北闕上書陳祖德，上林結社會時賢。
風塵不肯留京邑，龍象重歸啟梵筵。
聞有道安雖未識，定應談論已彌天。
偶作
作者：楊億
朝代：宋

翹車蕊佩謁明光，禁籞多年費稻粱。
祗羡泥塗龜曵尾，翻嫌霧雨豹成章。
鳴鳩春{殻几=子}先疇廢，寒蝶秋菘老圃荒。
歸計未成芳節晚，更憂禽鹿頓纓狂。
偶懷
作者：楊億
朝代：宋

銀礫飛晴霰，蘭英湛凍膠。
年光侵葆髪，春恨寄雲袍。
燕重銜泥遠，鴻驚避弋高。
平生林壑志，誤佩呂虔刀。
偶書
作者：楊億
朝代：宋

朱輪遠守未成歡，薄宦令人意漸闌。
郡閣政清慵按吏，鄉園路近欲休官。
梅花遶檻驚春早，布水當簷覺夏寒。
已是三年不聞問，何如歸去把魚竿。
偶興
作者：楊億
朝代：宋

芳蘭滋九畹，蕭蒿亦旁植。
威鳳翔丹山，鴟梟猶接翼。
雅琴歌南風，蛙鳴不容息。
驪珠媚清川，魚目光激射。
薫蕕豈同器，雲壤自懸隔。
咄咄來逼人，薨薨止于棘。
發跡由屠沽，操心希桀跖。
天形固殘毁，吏曹嘗擯斥。
狠羊遠刀杌，黠馬委銜策。
心同溪壑險，惡比邱山積。
天聽本聰明，神道尤正直。
當用禦魑魅，豈令爲鬼蜮。
舂喉魯陽戈，鉤頸子雲戟。
肉委餓虎蹊，屍投窮髪北。
饑鷹礪吻啄，猰貐磨牙食。
魂氣縶酆都，膏血塗荒磧。
去草絕本根，决疽恣鍼石。
所居必污潴，遺種盡刳剔。
渠魁已殱殄，非類彌怵惕。
稂莠既芟夷，善苗漸滋殖。
君子益知命，視履如平昔。
小人競革音，滅身在漏刻。
堯民率可封，湯網從此釋。
永躋仁壽期，共造華胥域。
傀儡
作者：楊億
朝代：宋

鮑老當筵笑郭郎，笑他舞袖太郎當。
若教鮑老當筵舞，轉更郎當舞袖長。
僕射李相公宅觀花燭
作者：楊億
朝代：宋

孫閣相君和鼎貴，秦樓愛婿坦牀賢。
東方千騎還居上，南極三星正在天。
路入桃源花爛漫，橋横銀漢水漪漣。
乘龍擇對真無比，月桂宫中第一仙。
元奉宗宰績溪
作者：楊億
朝代：宋

遊梁度幾春，時譽藹天倫。
家寄汀蘋久，名題桂籍新。
溪鱗清可數，澤雉到應馴。
黟歙非難治，民風自古淳。
元淨上人之新安謁李學士兼遊廬阜
作者：楊億
朝代：宋

雙闕重城到幾迴，兩遊千里忽浮杯。
黟江春水淺深渌，廬岳夏蓮傾倒開。
謝守同翻貝葉字，湯師獨占碧雲才。
舊房京寺門空閉，坐榻凝塵砌長苔。
元道宗下第東遊
作者：楊億
朝代：宋

舉宗文雅孰能陪，須信菰蘆出美才。
失意不勞悲玉璞，投知應得上金臺。
曉離村店侵殘月，晝歇津亭避疾雷。
東道諸侯多重士，融樽處處爲君開。
元道宗弟兄東遊
作者：楊億
朝代：宋

王謝江東推世胄，機雲洛下振才名。
忽思油幕從知去，便挈幐囊冐暑行。
高第自須求甲乙，嘉招未用赴弓旌。
待看萬里摶羊角，即是三秋聽鹿鳴。
朝彦賦詩爭送别，藩侯置驛定相迎。
不知誰啖牛心炙，又見清談一座傾。
內當
作者：楊億
朝代：宋

芝泥初熟詔書成，紅藥翻階晝景清。
屋瓦生煙宫漏永，時聞幽鳥自呼名。
公子
作者：楊億
朝代：宋

夾道青樓拂綵霓，月軒宮袖按前溪。
錦鱗河伯供烹鯉，金距鄰翁逐鬬雞。
細雨墊巾過柳市，輕風側帽上銅堤。
珊瑚擊碎牛心熱，香棗蘭芳客自迷。
再别陳建州因以抒意
作者：楊億
朝代：宋

北闕多年作侍臣，一枝煙雨憶南閩。
留連五鼓趨丹禁，健羡雙旌擁畫輪。
籬畔菊荒環堵宅，山中鶴怨未歸人。
州民刺字空漫滅，目斷東方千騎塵。
再次首唱韻和
作者：楊億
朝代：宋

碧樹銀塘接畫樓，天人誰肯降瓊輈。
三山密信傳青雀，五日歸鞍躍紫騮。
郢酒泛冰星弁側，吳歈倚瑟黛娥愁。
雲峰得句懷真賞，瘦盡東陽沈隱侯。
再賦
作者：楊億
朝代：宋

舒女清泉滿，黄姑别渚通。
巴天迷峽雨，楚澤映江楓。
思逐鮫絲亂，香愁翠被空。
灑從瓊蕋露，吹任石尤風。
怨淚連疏竹，私書託過鴻。
雙魚應共戯，休問葉西東。
再賦七言
作者：楊億
朝代：宋

翠幄飄香映綺襦，鈿盤清曉露成珠。
休啼爲近鮫人室，欲笑誰投玉女壺。
雲氣乍迴巫峽夢，水嬉猶記曲池圖。
金花却薦何人步，枉遣凌波襪縷濡。
冬夕與諸公宴集賢梅學士西齋分得今夕何夕探得雲字
作者：楊億
朝代：宋

今夕知何夕，良交會以文。
燭花寒旋落，漏滴遠稀聞。
酒面輕浮蟻，歌喉細遏雲。
明河光未没，候管氣初分。
玉笛梅花怨，金爐蕙草焚。
唯愁曙光發，搔首歎離羣。
冬夜
作者：楊億
朝代：宋

香街鼓絕暝煙深，簷近孤釭射宿禽。
露井銀牀霜氣冷，瑣窗珠網月華侵。
初沉遠籟聞疏漏，旋拂流塵撫素琴。
坐久星河漸侵沒，蕭蕭朔吹度平林。
分得朝野多歡娛
作者：楊億
朝代：宋

臯壤驚秋氣，倉箱有歲儲。
梁園從臣頌，謝墅富人車。
休沐新頒詔，珍符不絕書。
天心游蠖濩，民樂在華胥。
擊壤歡謠洽，凝脂密網除。
行将封岱嶽，持槖奉金輿。
初秋夜坐
作者：楊億
朝代：宋

明河如練出城隅，朱火西流暑氣徂。
顧兔一輪浮月桂，流螢數點入煙蕪。
迢迢宫漏傳銀箭，淅淅天風下白榆。
岸幘微吟自忘寐，披衣閒起遶庭梧。
初秋屬疾
作者：楊億
朝代：宋

潘郎已是入秋悲，屬疾猶貪桂補羸。
密雪才高閒賦筆，流波意遠託琴絲。
離愁盡日吟青案，蠲渴何人寄紫梨。
昨夜西樓凉月滿，清談偏憶庾元規。
初至郡齋書事
作者：楊億
朝代：宋

地去京華遠，年逢旱暵餘。
羣胥同黠馬，比戶甚枯魚。
煦嫗心空切，澄清志莫舒。
棼絲殊未治，錯節詎能除。
聽訟棠陰密，行春柳影疏。
賓筵求婉畫，僧舍問真如。
踰月窺除目，經時絕傳車。
素餐徒自飽，投刃豈曾虚。
盈耳嫌敲扑，堆牀厭簿書。
故園無數舍，長日歎歸歟。
别墅
作者：楊億
朝代：宋

别墅過從數，當年意氣豪。
象筵開旭日，金絡騁平臯。
託乘爭飛蓋，銜杯更藉糟。
麝烟凝藻梲，鱠縷落霜刀。
雞聳花冠鬬，猿驚柘彈號。
光風微轉蕙，露井正開桃。
武子牛探炙，梁家兔刻毛。
東城歸路晚，飛絮撲雲袍。
别聰道人歸縉雲
作者：楊億
朝代：宋

二年假守栝蒼城，郡榻唯師即送迎。
擣藥幾憐春漏永，調琴長待夜蟾生。
心猿已伏都無念，海鳥相逢自不驚。
送别秋郊豈成恨，白雲青嶂是歸程。
别賦賞花一首
作者：楊億
朝代：宋

仙山靈沼五城西，曉日花光照彩霓。
露濯冰蠶鋪瑞錦，風吹水麝拆香臍。
芳葩散採添蜂蜜，紅片狂飄雜燕泥。
曾識壺中舊春色，桃源重到路猶迷。
到郡滿歲自遣
作者：楊億
朝代：宋

迢遞分符竹，因循度歲華。
地將鯨海接，路與鳳城賒。
觸石雲頻起，銜山日易斜。
潮平聚漁市，水落見人家。
吏隱偏知幸，民謠豈敢誇。
無嫌勾漏僻，且得養丹砂。
前檻十二韻
作者：楊億
朝代：宋

前檻瓊鉤挂，深房斗帳褰。
梨花飛白雪，蕙草吐青烟。
彩鳳依珠樹，神龍護玉蓮。
驚禽時格磔，戯蝶自翩翾。
度繡金針澁，迷鉤畫蠟煎。
怨眉顰翠羽，危涕迸朱絃。
遠信三年字，空庭尺五天。
行雲愁夢徹，初日妒妝妍。
織爲回文亂，鬟非墮馬偏。
風車來未定，月杵望長懸。
寶鑑腸空斷，銀潢眼欲穿。
曾波自東注，微意若爲傳。
劉太丞仲宣歸華山
作者：楊億
朝代：宋

早年通籍蒼龍闕，近日移家仙掌峰。
方朔上書殊未報，平津開閣杳難逢。
騷人章句多懷古，陶令田園且養慵。
近郭離筵黄葉滿，舊山歸路白雲重。
洪崖餌术修丹竈，叔夜援琴對酒鍾。
應待輭輪徵入覲，受釐前席始從容。
劉校理屬疾
作者：楊億
朝代：宋

北窗風勁雪雲繁，移疾端居避世喧。
載酒誰過楊子宅，張羅休署翟公門。
多才最許飄飄氣，少别還銷黯黯魂。
促爾徘徊憶真賞，遠天新月照黄昏。
勸石集賢飲
作者：楊億
朝代：宋

日上三竿宿霧披，章臺走馬帽簷欹。
祗傳祖席觴無算，肯顧尚書對有期。
芸省繙經終寂寞，柳隄飛鞚好追隨。
靈均不醉真何益，千古離騷怨楚詞。
北苑焙
作者：楊億
朝代：宋

靈芽呈雀舌，北苑雨前春。
入貢先諸夏，分甘及近臣。
越甌猶借渌，蒙頂敢争新。
鴻漸茶經在，區區不遇真。
北苑焙·仙人洲
作者：楊億
朝代：宋

寒潭吞别派，孤嶼屹中流。
昔有驂鸞客，因名墜馬洲。
洪波長赴海，碧樹幾經秋。
城郭何年變，空聞鶴語愁。
北苑焙·勤公亭
作者：楊億
朝代：宋

危亭壓波面，屹若抃靈鼇。
浮蟻酡顔數，飛鴻送目勞。
吏圍披簿領，僧伴話風騷。
何日登懸榻，州民刺有毛。
北苑焙·大中塔
作者：楊億
朝代：宋

鷄園開淨土，鴈塔倚寒空。
風鐸和清梵，晴幡映彩虹。
香花傾海國，金碧擬天宫。
絕頂登臨處，谿山一掌中。
北苑焙·延平津
作者：楊億
朝代：宋

積水深無際，神龍此屈蟠。
媚川珠彩動，射斗劍光寒。
燕脯誰能寄，犀燈豈易看。
負圖當瑞聖，何苦蟄洪瀾。
北苑焙·梨山廟
作者：楊億
朝代：宋

唐季臨兹郡，生祠已薦馨。
聲詩傳樂府，廟貎載圖經。
畫壁流塵暗，金碑古蘚青。
細民時請福，撾鼓賽遺靈。
北苑焙·毛竹洞
作者：楊億
朝代：宋

洞門生異竹，冉冉接同亭。
石迸狂鞭怒，霜封密葉青。
實應容鳳食，杖欲變龍形。
逋客歸何日，巖阿已勒銘。
北苑焙·陸羽井
作者：楊億
朝代：宋

陸羽不到此，標名慕昔賢。
金瓶垂素綆，石甃湛寒泉。
百汲甘寧竭，千金志不遷。
真茶汎雲液，一歠可延年。
十九哥赴舒州太湖簿仍得假歸鄉
作者：楊億
朝代：宋

初官佐邑少嗟咨，且喜鄉關得告歸。
松菊門前三徑在，煙波江上片帆飛。
枌榆舊社雖堪戀，星火嚴程不可違。
莫爲棲鸞尚卑屑，悔將錦襖換蓑衣。
十二月四日大雪就賜近臣宴飲即事
作者：楊億
朝代：宋

向夕同雲布海涯，豐年呈瑞在京華。
相如賦就梁王苑，穆滿歌傳阿母家。
農畝三冬偏積潤，朝衣六出旋成花。
天恩錫宴醉歸處，幾里香街覆玉沙。
十六兄赴韶州從事
作者：楊億
朝代：宋

魏帝臺邉拂戰塵，初平山畔綵衣新。
又攀高柳隋隄暮，却寄寒梅庾嶺春。
韶石閒尋張樂地，曹溪首訪悟空人。
男兒平昔四方志，莫厭區區走隻輪。
南朝
作者：楊億
朝代：宋

五鼓端門漏滴稀，夜籖聲斷翠華飛。
繁星曉埭聞雞度，細雨春場射雉歸。
步試金蓮波濺襪，歌翻玉樹涕沾衣。
龍盤王氣終三百，猶得澄瀾對敞扉。
即席賦得筆送宗人大著通判廣州
作者：楊億
朝代：宋

著作蓬山局，職司華衮褒。
已能成馬史，何况夢江毫。
金勁鷄搖距，霜寒兔墮毛。
歸來批鳳詔，弄翰莫辭勞。
即日
作者：楊億
朝代：宋

急雨度前軒，池荷相對翻。
峰奇雲待族，蹊闇李無言。
掩鼻生愁詠，披襟爽醉魂。
一廛今已廢，猶戀漢庭恩。
又七首·奉幣
作者：楊億
朝代：宋

醴齊良潔，有牲斯純。
大采玄冕，乃昭其文。
王宫定位，粢盛苾芬。
民事以叙，玄德升聞。
又七首·奉幣嘉安曲
作者：楊億
朝代：宋

博碩肥腯，以炰以烹。
嘉栗旨酒，有瀰斯盈。
殽蓛維旅，肅肅蒸蒸。
吉蠲偹物，享于克誠。
又七首·朝日迎神
作者：楊億
朝代：宋

陽德之母，羲御寅賓。
得天久照，首兹三辰。
正辭備物，肅肅振振。
淪精降鑒，克享明禋。
又七首·白帝迎神高安曲
作者：楊億
朝代：宋

西顥騰精，天地始肅。
盛德在金，百嘉阜育。
彍弩射牲，築場登糓。
明靈格思，旄罕紛属。
又七首·送神
作者：楊億
朝代：宋

懸象著明，照臨下土。
降福穰穰，德施周普。
又七首·送神理安曲
作者：楊億
朝代：宋

飈輪戾止，光燭靈壇。
金奏繹如，白露漙漙。
又七首·飲福酒廣安曲
作者：楊億
朝代：宋

簠簋既陳，吉蠲登薦。
洗心防邪，肅祗祭典。
陟降惟寅，籩豆有踐。
百禄咸宜，淳耀丕顯。
又五首·其一
作者：楊億
朝代：宋

太姒徽音盛，長秋命數崇。
黄圖分丙殿，玄象應軒宫。
記注無窮美，聲詩內助功。
雲陽復土後，陵柏自悲風。
又五首·其三
作者：楊億
朝代：宋

軒遊雲杳杳，舜孝日蒸蒸。
椒壁還生沴，銅臺亦罷登。
親桑寧復見，嘗藥遂無徴。
拱木玄堂閔，凄凉烟霧凝。
又五首·其二
作者：楊億
朝代：宋

甲族傳仙李，遺言在濯龍。
後宫皆率職，外戚早辭封。
彤管流陰教，金根盛國容。
真遊一何遽，罷望九疑峰。
又五首·其五
作者：楊億
朝代：宋

外族長安盛，尊名永樂崇。
初陵凄草露，舊殿閴椒風。
鞏樹迷凶仗，周原掩壽宫。
聖君悲望處，泪雨泣重瞳。
又五首·其四
作者：楊億
朝代：宋

外家金穴貴，曩日玉衣祥。
萬壽瑤觴舉，三朝複道長。
小侯親爼豆，女史煥縑緗。
遽厭人間世，乘雲歸帝鄉。
又以建茶代宣筆别書一絕
作者：楊億
朝代：宋

青管演綸都已竭，文楸爭道恨非高。
輒將花苑先春茗，聊代山中墮月毫。
又贈一絕
作者：楊億
朝代：宋

瑤水霓旌綺宴陳，漢宮渠怨露華新。
誰然百炬金花燭，渡襪歌梁暗落塵。
受詔修書述懷感事三十韻
作者：楊億
朝代：宋

太極垂裳日，中原偃革初。
樓船秋發詠，衡石夜程書。
好問虚前席，徴賢走傳車。
蓬莱侔漢制，煨燼訪秦餘。
紬繹資金匱，規模出玉除。
紛綸開四部，秘邃接千廬。
飫賜雙雞膳，親迴六尺輿。
華芝下閶闔，白羽擁儲胥。
望氣成龍虎，披文辯魯魚。
清光無咫尺，玄覽亦躊躇。
羣彦揮鉛筆，微生濫石渠。
嵇康真懶慢，謝客本空疏。
講學情田埆，談經腹笥虚。
月評依許劭，文體慕相如。
雅飲歡娛洽，清言鄙吝祛。
彌旬容出沐，終日喜羣居。
撫已慚鳴玉，歸田憶荷鋤。
池籠養魚鳥，章服裹猿狙。
圜府愁尸禄，天閽愧弊裾。
虚名同鄭璞，散質類荘樗。
國士誰知我，鄰家或侮予。
放懷齊指馬，屏息度羲舒。
寡婦宜憂緯，三公亦灌蔬。
危心惟觳觫，直道忍蘧蒢。
往聖容巢許，先儒美甯蘧。
晨趨歎勞止，夕惕念歸與。
秦痔疏杯酒，顔瓢賴斗儲。
如諧曲肱卧，猶可直鈎漁。
矯矯龜銜印，翩翩隼畫旟。
一麾終遂志，阮籍去騎驢。
句·其一
作者：楊億
朝代：宋
体裁：句

眼中是面前人。
句·其一〇
作者：楊億
朝代：宋

獨自憑闌干，衣襟生暮寒。
句·其一一
作者：楊億
朝代：宋

相公坐處幕瞞天。
句·其一三
作者：楊億
朝代：宋

愁裏酒盃浮太白，夢回香塚上孤青。
句·其一二
作者：楊億
朝代：宋

禰狂無自屈岑牟。
句·其一五
作者：楊億
朝代：宋

巍巍百尺樓上槐，夾樓清密葉已繁。
句·其一六
作者：楊億
朝代：宋

好把長鞭便一揮。
句·其一四
作者：楊億
朝代：宋

仙盤露冷蛛絲濕，綺閣香風風吹傳。
句·其七
作者：楊億
朝代：宋

不把一言裨萬乘，祇叉雙手揖三公。
句·其三
作者：楊億
朝代：宋

峭帆橫渡官橋柳，疊鼓警飛海岸鷗。
句·其九
作者：楊億
朝代：宋

江南堤柳拂人頭，李白題詩徧酒樓。
句·其二
作者：楊億
朝代：宋

關榆漸落邊鴻過，誰勸劉郎酒十分。
句·其五
作者：楊億
朝代：宋

連天漢水鴨頭春，樂府銅鞮艷曲新。
句·其八
作者：楊億
朝代：宋

世人何人最得閑，司諫拂衣歸華山。
句·其六
作者：楊億
朝代：宋

渡海鯨波息，登山豹霧清。
句·其四
作者：楊億
朝代：宋

前瞰琵琶洲，後枕思禪寺。
可久道人之歙州兼簡知郡李學士
作者：楊億
朝代：宋

獨攜瓶錫新安去，寒雨西風落葉頻。
江水淺深清見底，山程高下險摧輪。
社中香火延開士，肘後方書濟俗人。
鄉樹再尋南國路，禪房空鎖帝城塵。
舊傳心印都忘念，自有衣珠豈患貧。
四衆仰瞻誰見頂，千家應供定分身。
宰官多結空門友，外護須依守土臣。
想到臨川逢內史，翻經相對一嚬伸。
史館凌職方知廣州
作者：楊億
朝代：宋

番禺出守重，漢殿拜恩初。
華省郎官宿，名山太史書。
剖符從瑣闥，持節上軺車。
左顧金龜印，前驅畫隼旟。
由來百粤地，曾督九年儲。
卉服要荒外，棠陰惠愛餘。
齎裝天子賜，封部島夷居。
羽檄招溪洞，壺漿慰里閭。
國風今已變，民瘼到應除。
江海思歸否，蓬山有直廬。
史館張學士知婺州
作者：楊億
朝代：宋

鸞掖分符又出麾，津亭目送片帆飛。
暫隨越鳥棲烟樹，重許吳儂見錦衣。
屬邑行春熊軾稳，公堂卜夜蟹螯肥。
隱侯带眼看成緩，雙闕恩深更憶歸。
史館楊嵎學士以詩話及空門之事次韻和之
作者：楊億
朝代：宋

雙樹金言付囑頻，閻浮外護託王臣。
誰知天禄草玄客，曾是靈山受記人。
史館盛學士以詩相賀因而答之
作者：楊億
朝代：宋

前年出守縉雲城，曾枉驪歌慰遠行。
今日代言青鎖闥，又披郢唱見深情。
側聆九奏都忘味，連得雙金自滿籝。
紅藥階前試吟嚼，胸中鄙吝一時平。
史館趙祠部况通判宿州
作者：楊億
朝代：宋

風流華省含香客，籍甚先朝奏賦人。
竹使三年勞佐郡，柳堤千里待行春。
文園避事心長笑，天禄讎書鬢漸新。
帝念河渠在封部，特緣經義委名臣。
史館阮比部知衢州因歸建陽别墅二首·其一
作者：楊億
朝代：宋

再入蓬丘席未暖，飄飄又建隼旟行。
交朋莫惜河梁别，鄉曲初期晝錦榮。
竹箭波聲隨一棹，斧柯山色對雙旌。
子牟江海心應在，頻上高樓望帝京。
史館阮比部知衢州因歸建陽别墅二首·其二
作者：楊億
朝代：宋

少小鄉關振大名，武夷山翠落門庭。
郎君近折仙人桂，伯氏高分處士星。
城郭遼東應改易，芝蘭謝圃自分馨。
吳民正待隨車雨，莫苦淹留醉醁醽。
史館陳太丞知壽州
作者：楊億
朝代：宋

忽佩魚符下玉京，長安廐吏駕車迎。
淮王舊地餘風物，太史新書見姓名。
弩矢前驅殊覺貴，河梁執别豈勝情。
小山叢桂圖經古，白馬驪駒道路榮。
鵬海三千須擊水，隼旟四十且專城。
長淮月色秋宵好，應助詩人思轉清。
史館高司諫紳知華州
作者：楊億
朝代：宋

諫署纔聞滿歲遷，分符便見入秦川。
援毫厭賦梁園雪，緩轡閑看華嶽蓮。
竹簡汗青妨約史，縑囊封皂且論邊。
三峰洞穴多靈藥，莫便抛官去學仙。
司農欒少卿知洪州
作者：楊億
朝代：宋

大農搜粟漢名卿，千里江西擁斾旌。
腰下金龜三品綬，手中銅虎八州兵。
屬鞬牧伯趨庭見，騎竹兒童塞路迎。
洪井主人今重士，肯教懸榻有塵生。
同諸公寄閬州隆靈山王處士
作者：楊億
朝代：宋

玄晏先生早著書，聖朝未降輭輪車。
滿頭霜雪機心息，三徑蓬蒿俗客疏。
千首好詩傳輦轂，一枝仙桂耀門閭。
漢庭得意真知己，應爲清宵誦子虛。
吳延年宰武義
作者：楊億
朝代：宋

精神滿腹富青春，燒尾曾看上禹門。
獻賦多年梁苑客，謫仙重世武夷孫。
一同印綬光初命，幾驛桑麻接故園。
澤國歸程秋欲盡，丹楓黄菊動吟魂。
吳待問之蒙城簿
作者：楊億
朝代：宋

西來赴調合闗繻，黄綬風塵厭九衢。
祖席且同開口笑，公庭未免折腰趨。
長安車馬偏欺客，魯國衣冠肯戲儒。
共憶故園歸計晚，舊遊烟樹隔重湖。
吳航赴宜興簿
作者：楊億
朝代：宋

家住武夷峰，眉間道氣濃。
風塵久爲客，雷火近成龍。
試吏江城僻，寧親嶺路重。
一廛期沒齒，樂土定相容。
和酬秘閣錢少卿夜直見寄次韻
作者：楊億
朝代：宋

甘瓜朱李郢醪濃，素綆銀牀蔭碧桐。
賜第舊連丹鳳闕，直廬今在未央宫。
承雲仙掌延年露，轉蕙薰絃解愠風。
此夕蓬山好逃暑，月軒清話恨難同。
和集賢李學士千字詩
作者：楊億
朝代：宋

千仞谿何險，千倉稻已收。
出騎千里馬，醉典千金裘。
千年河誕聖，千樹橘封侯。
千鍾不及亂，千錢坐上頭。
咸平六年二月十八日扈從宸遊因成紀事二十二韻
作者：楊億
朝代：宋

步輦下明光，鳴鞘出未央。
屬車多載酒，夾道競焚香。
雲管飄梅吹，蜺旌錯鳥章。
從臣沙苑馬，衛士羽林槍。
玉輅天行健，金壺晝漏長。
光風汎蘭蕙，仙霧拂旂常。
宿雨收林薄，晨曦艷屋梁。
閭閻空里巷，旄罕隘康莊。
託乘奉珍使，先驅執戟郎。
從橋初轉轂，憑軾見垂裳。
暫駐時龍馭，前臨戲馬塲。
由來講武事，所以服遐荒。
電影流機石，鵶羣發大黄。
千鈞寧覺重，七札豈曾妨。
卒勇如虓虎，人觀若堵墻。
腰鞬晉元帥，扈蹕漢諸王。
聊用誇胡客，還聞讋鬼方。
迴輿百里囿，錫宴九霞觴。
射以騶虞節，歌爲白雪倡。
仙山鯨海上，御苑斗城旁。
周鎬歡麀鹿，虞韶集鳳凰。
瑤池春水渌，猶誤濯滄浪。
喜朝京闕
作者：楊億
朝代：宋

七閩波渺邈，雙闕氣岧嶢。
曉登雲外嶺，夜渡月中潮。
願秉清忠節，終身立聖朝。
喜王虞部賜進士及第
作者：楊億
朝代：宋

中臺高應列星文，千騎驂驔擁畫輪。
起草已誇雙筆健，登科更占一枝春。
龍津召宴芝泥濕，鴈塔題名麝墨新。
只待甘泉重奏賦，彯纓長奉屬車塵。
喜賀梁三入翰林
作者：楊億
朝代：宋

六鼇雲海冠蓬萊，玉署深嚴枕斗魁。
漢殿論兵得頗牧，梁園作賦掩鄒枚。
趨朝御案香盈袖，侍宴仙莖露滿杯。
五色天書看視草，懸知獨有長卿才。
因人話建溪舊居
作者：楊億
朝代：宋

聽話吾廬憶翠微，石層懸瀑濺巖扉。
風和林籟披襟久，月射溪光擊浪歸。
露畹荒凉迷草带，雨牆陰濕長苔衣。
終年已結南枝戀，更羡高鴻避弋飛。
因與西廳參政侍郎奕棋予輸紙筆硯三物以詩見徵屬宣毫適盡但送蜀牋端硯繼以此章
作者：楊億
朝代：宋

多年燥吻蒼苔砌，秃盡江南石上毫。
五色蠻牋猶有剩，一拳端硯豈勝勞。
蕭齋幸預談賓末，謝墅深降奕思高。
微物供堂方猶豫，丹青筆下枉風騷。
坐中朱博士言今荆南張諫議典襄陽日嘗留意一妓公頗畏內終不得近及移郡荆渚泣别郵亭乃爲歌詞流布巴郢予感其事賡而成詩
作者：楊億
朝代：宋

駸駸五馬江陵去，寂寂雙娥漢水頭。
一曲歌終眉黛斂，十分酒盡涙珠流。
陽春郢客傳新唱，暮雨高堂夢昔遊。
瓊樹無人敢親近，章臺京兆不勝愁。
夕陽
作者：楊億
朝代：宋

夕籟起汀葭，秋空送目賖。
綠蕪平度鳥，紅樹遠連霞。
水闊迷歸棹，風清咽迥笳。
高樓未成下，天際玉鉤斜。
外弟張湜西遊
作者：楊億
朝代：宋

六年隨我客梁園，西上孤飛徹九門。
抱璞有瑕唯歎命，泣岐無託更銷魂。
秦關百二聊乘興，漢牘三千待叫閽。
赤日炎風兩京道，文章滿腹與誰論。
夜宴
作者：楊億
朝代：宋

涼宵綺宴開，醽醁湛芳罍。
鶴蓋留飛舄，珠喉怨落梅。
薄雲齊鬢膩，流雪楚腰迴。
巧笑傾城媚，雕章刻燭催。
盤空珠有淚，罏冷蕙成灰。
巾角彈棋勝，琴心促軫哀。
醉羅驚夢枕，愁黛怯妝臺。
風細傳疏漏，猶歌起夜來。
夜宴
作者：楊億
朝代：宋

玉壺春漏咽銅龍，畫棟塵飛曲未終。
樽酒渌醅和蟻汎，窗燈紅熖隔紗烘。
水沉煙裊風微起，霜檜陰圓月正中。
苦恨當關催夙駕，平明入謁未央宫。
夜宴
作者：楊億
朝代：宋

華堂高宴卜良宵，賓客當筵半珥貂。
天轉玉繩星落落，風傳銀箭漏迢迢。
連浮大白須判醉，促駕鳴騶又趁朝。
月落烏啼人散後，衣香數日未能銷。
大名府大安閣主道者
作者：楊億
朝代：宋

釋子修行與衆殊，銅臺連接起精廬。
羣公共結二林社，萬乘曾迴六尺輿。
衣惹天香親御座，閣成雲構倚晴虛。
浮生自恨猶貪禄，未得同翻貝葉書。
大名温尚書之任
作者：楊億
朝代：宋

窣雲樓堞古銅臺，幕府池塘菡蓞開。
畢萬山河千里迥，亞夫鐘鼓九天來。
屬鞬前隊射鵰手，載筆初筵倚馬才。
命將文昌非細事，星光昨夜動昭回。
大理徐寺丞元榆知越州諸暨縣
作者：楊億
朝代：宋

子山詞賦動南朝，近佐名卿掌玉條。
治邑還持麈尾柄，攜家便汎木蘭橈。
謝塘春晝偏多思，潘鬢秋風苦未凋。
種秫公田供酩酊，彈琴官舍助逍遙。
去程千里隨賓鴈，宿館三更聽落潮。
聞道臨安有仙穴，莫抛印綬採芝苗。
大理趙寺丞世長知益州華陽縣
作者：楊億
朝代：宋

帝選循良撫遠民，由來百里應星辰。
征車蜀道聞猿苦，祖帳西郊落葉頻。
莫爲割鷄輕邑宰，應須叱馭効忠臣。
錦城自古繁華地，好與風光作主人。
大理黄丞宗旦使潁州
作者：楊億
朝代：宋

祥刑新佐張廷尉，出塞曾隨霍冠軍。
露版裁書頻倚馬，甘泉獻賦舊凌雲。
幾瞻龍衮堯階側，暫駕星軺汝水濆。
百萬提封周制復，三千奏牘漢皇聞。
依蓮幕府遊從近，聚米山川向背分。
迴日受釐宣室對，又應前席動吾君。
大理黄丞宗旦通判潁州
作者：楊億
朝代：宋

曾隨征虜出蕭關，又案公田汝水灣。
南畝萬箱增地利，西清三刻對天顔。
一麾通守彤襜貴，九棘評刑赤筆閑。
閭里歡迎舊從事，隨車雨氣自應還。
太常李博士史館孫秘丞相繼奉使浙右博士至郡以孫侯詩三章示予且以致意因次韻和酬·其一
作者：楊億
朝代：宋

迅瀨拖舟上，危梯躡屐登。
山光翠欲滴，水氣熱如蒸。
路轉藤蘿暗，天開物象澄。
邱園足逋客，應得薦賢能。
太常李博士史館孫秘丞相繼奉使浙右博士至郡以孫侯詩三章示予且以致意因次韻和酬·其三
作者：楊億
朝代：宋

北極分憂矚，東甌布惠和。
曾蒙傾蓋分，偶得枉帆過。
鄭驛非常速，融樽復幾何。
孫侯不假道，鄙我信爲多。
太常李博士史館孫秘丞相繼奉使浙右博士至郡以孫侯詩三章示予且以致意因次韻和酬·其二
作者：楊億
朝代：宋

分憂從漢殿，捧詔出蕭墻。
路入三吳遠，舟浮一水長。
詩題石門側，夢徹斗城傍。
清曉見雲物，依依認帝鄉。
太常樂章三十首·亞獻終獻送神並奏理安之曲
作者：楊億
朝代：宋

神之来兮風肅然，神之去兮昇九天。
排凌兢兮還恍惚，羽旄紛兮蕭薌燔。
太常樂章三十首·初獻奏禧安之曲
作者：楊億
朝代：宋

大報于帝，玄德升聞。
醴齊良潔，粢盛苾芬。
太常樂章三十首·南郊降神奏高安之曲
作者：楊億
朝代：宋

爰卜吉土，在國之陽。
肆類于帝，錫羡無疆。
備物致享，嘉生阜昌。
純嘏昭答，長發其祥。
太常樂章三十首·引羣官作正安之曲
作者：楊億
朝代：宋

萬邦来同，九賓在位。
奉璋薦紳，陟降庭止。
文思安安，威儀棣棣。
臣哉鄰哉，介爾蕃祉。
太常樂章三十首·皇帝南郊前一日朝饗太廟奏理安曲迎神
作者：楊億
朝代：宋

肅肅清廟，昭事祖禰。
粢盛苾芬，四海來祭。
皇靈格思，令容有睟。
降福孔偕，以克永世。
太常樂章三十首·皇帝南郊迴御樓将索扇奏隆安之曲
作者：楊億
朝代：宋

應門有翼，羽衞斯陳。
山龍衮冕，律度聲身。
峨峨奉璋，肅肅九賓。
清明在躬，志氣如神。
太常樂章三十首·皇帝奠幣奏瑞文之曲
作者：楊億
朝代：宋

淳精育物，瑞木成文。
元氣陶冶，非煙郁紛。
玄貺昭格，至和所薫。
登歌祼獻，肹蠁如聞。
太常樂章三十首·皇帝御樓奏隆安之曲
作者：楊億
朝代：宋

圜丘類上帝，六變降天神。
禋燔禮云畢，使衛肅以陳。
天顔瞻咫尺，王澤熙陽春。
玉帛臻禹會，動植霑堯仁。
太常樂章三十首·皇帝御樓畢奏隆安之曲
作者：楊億
朝代：宋

肆類云畢，淳熙漙将。
雷雨麗澤，雲物効祥。
禮容濟濟，天威煌煌。
大賚四海，富壽無彊。
太常樂章三十首·皇帝御殿迎升御座奏隆安之曲
作者：楊億
朝代：宋

金奏在懸，羣后在位。
天威煌煌，嚮明負扆。
玄覧穆清，弁冕端委。
盛德日新，禮容有煒。
太常樂章三十首·皇帝正冬御殿文舞第一
作者：楊億
朝代：宋

八佾具陳，萬邦有奕。
既以象功，又以觀德。
進旅退旅，執籥秉翟。
玄化懷柔，遠人来格。
太常樂章三十首·皇帝行奏隆安之曲
作者：楊億
朝代：宋

祼鬯漙将，賓尸在位。
玄德升聞，孝思光被。
公卿庻政，傅御師氏。
至諴感神，福禄來暨。
太常樂章三十首·皇帝迴仗乾元殿奏采茨之曲
作者：楊億
朝代：宋

禮成于郊，迎日之至。
時乘六龍，天旋象魏。
端門九重，虎賁萬騎。
四夷来王，羣后輯瑞。
太常樂章三十首·皇帝酌獻第一室奏大善之舞曲
作者：楊億
朝代：宋

肅肅藝祖，肇基洪源。
權輿光大，燕翼貽孫。
載祀惟永，慶流後昆。
威靈在天，顧我司存。
太常樂章三十首·皇帝飲福酒奏禧安之曲
作者：楊億
朝代：宋

嘉栗旨酒，博腯牲牷。
神鍳孔昭，享兹吉蠲。
夙夜毖祀，孝以奉先。
永錫純嘏，功格于天。
太常樂章三十首·皇帝飲福酒奏禧安之曲
作者：楊億
朝代：宋

祀帝圓丘，九州獻力。
禮行于郊，百神受職。
靈祗格思，享我明德。
天鍳孔彰，玄祉昭錫。
太常樂章三十首·第二
作者：楊億
朝代：宋

偃伯靈臺，功成作樂。
以昭德容，以清戎索。
萬邦會同，羣慝簫勺。
盡善盡美，侔彼韶箾。
太常樂章三十首·迎俎奏豐安之曲
作者：楊億
朝代：宋

有牲斯純，有爼斯陳。
柔嘉登薦，昭事惟寅。
太常樂章三十首·迎武舞入奏武功之曲
作者：楊億
朝代：宋

已象文治，乃觀武成。
總干山立，七德以貞。
太常樂章三十首·退文舞出奏正安之曲
作者：楊億
朝代：宋

左手執籥，右手秉翟。
進旅退旅，萬舞有翼。
太常樂章三十首·酌獻第二室奏大寧之舞曲
作者：楊億
朝代：宋

文思聖祖，長發其祥。
錫羡蕃衍，德厚流光。
眷命自天，卜世聿昌。
肅祗孝享，降福無疆。
太常樂章三十首·酌獻第五室奏大定之舞曲
作者：楊億
朝代：宋

赫赫太祖，受命于天。
赤符啓運，威加八埏。
神武戡難，功無間然。
翼翼丕承，億萬斯年。
太常樂章三十首·酌獻第六室奏大盛之舞曲
作者：楊億
朝代：宋

穆穆太宗，與天合德。
昧旦丕顯，乾乾翼翼。
敷祐下民，時帝之力。
永懷聖神，孝思罔極。
太常樂章三十首·酌獻第四室奏大慶之舞曲
作者：楊億
朝代：宋

洸洸我祖，時惟鷹揚。
潛德弗耀，發源靈長。
肆類配天，永思不忘。
来顧来享，百福是将。
奉和御製中和
作者：楊億
朝代：宋

佳節更春晦，長標令甲名。
天淵搖綠浪，仙杏吐丹榮。
連皷將驚蟄，高枝已變鶯。
雲謠傳下土，漢曲被新聲。
奉和御製南郊七言六韻詩
作者：楊億
朝代：宋

潔齋恭己奉蒼旻，報本圜壇備物陳。
酒縮楚茅三獻畢，灰飛嶰管一陽新。
高空瑞氣長隨輦，永夕清霜暗濕巾。
泰畤迎年嚴漢祀，六宗祈福盛虞禋。
鴻恩渙汗霑窮髮，睿藻昭回動紫宸。
庶彙熙熙蒙帝力，徒知擊壤傚堯民。
奉和御製喜降時雪七言四韻詩
作者：楊億
朝代：宋

一夕香街布玉塵，檀欒勁節露貞筠。
兔園置酒皇歡洽，柏殿賡歌睿唱新。
麥秀原田初望歲，花開苑樹忽驚春。
豐穰薦瑞民心悦，高下還隨帝澤均。
奉和御製契丹出境將議迴鑾五言六韻詩
作者：楊億
朝代：宋

戎輅巡河右，天威讋鬼方。
五營開細柳，三令凛飛霜。
氛祲消千里，聲名耀八荒。
靈旗風助順，黄道日呈祥。
偃革邊關靜，迴鑾海縣康。
欣陪從臣末，歸蹕奉高驤。
奉和御製社日詩
作者：楊億
朝代：宋

仙掌凌空沆瀣秋，大田多稼似雲浮。
天邊霽景芙蓉闕，江上殘芳杜若洲。
東觀羣儒宣宴樂，南荆遺俗重嬉遊。
宸章忽降容瞻睹，疑是神龜負九疇。
奉和御製重陽五七言詩·其一
作者：楊億
朝代：宋

宸居瑞靄重，閶闔正來風。
憀慄驚秋氣，豐穰美歲功。
曉煙籬菊嫩，霄露畹蘭紅。
重九登高會，歡娛處處同。
奉和御製重陽五七言詩·其二
作者：楊億
朝代：宋

民在華胥正樂康，高秋賓雁指衡陽。
蒹葭漸見凝清露，鶗鴂先驚歇衆芳。
節值登高真勝會，年逢大有是殊祥。
宸心悦豫流新唱，星漢垂文示八方。
奉和翰林諸公賀閣長李公領銀臺之什
作者：楊億
朝代：宋

西漢公車主上章，官曹秘邃接明光。
天書時草鳳凰詔，邊奏親開赤白囊。
咫尺青規頻借筯，離披金蘂阻飛觴。
瀛洲仙侣相期處，銅馬門中白玉堂。
奉和聖製南郊禮畢五言六韻詩
作者：楊億
朝代：宋

燔柴就陽位，煙燎達高穹。
掃地鉶㽅潔，嚴更鼓角雄。
天心侔兑悦，皇澤比春融。
帝享惟馨德，民蘇解愠風。
周郊四祭重，漢畤五祠同。
靈貺昭玄感，神光望拜中。
妹婿黄補下第歸鄉
作者：楊億
朝代：宋

家風早占無雙譽，鄉薦曾居第一流。
崑嶺本期争片玉，庖刀誰料失全牛。
風塵不住梁王苑，煙水還依楚客舟。
應負男兒四方志，故園歸去莫淹留。
始皇
作者：楊億
朝代：宋

衡石量書夜漏深，咸陽宫闕杳沈沈。
滄波沃日虚鞭石，白刃凝霜枉鑄金。
萬里長城穿地脉，八方馳道聽車音。
儒坑未冷驪山火，三月青烟繞翠岑。
姚起居赴兩浙轉運
作者：楊億
朝代：宋

吳會商功利，蓬丘輟史臣。
同僚供祖帳，屬郡望行塵。
富國催流馬，編年廢獲麟。
櫜鞬二千石，襦袴幾州人。
名姓丹臺籍，封疆析木津。
片言空犴獄，密啟到鈎陳。
且運方船粟，初嘗千里蓴。
江山助詩思，新詠掩汀蘋。
威上人
作者：楊億
朝代：宋

五藴已空諸漏盡，冢間行道十年餘。
吟成南國碧雲句，讀徧西方貝葉書。
清論彌天居士伏，高情出世俗流疏。
問師心法都無語，笑指孤雲在太虚。
威道人歸鄉
作者：楊億
朝代：宋

聞法靈山真佛子，馳名南國本詩流。
二林曾有香燈約，一鉢因爲輦轂遊。
塵土化衣慵駐錫，江湖收潦憶歸舟。
何年應制登麟殿，犀柄談空對冕旒。
孫及歸吳興
作者：楊億
朝代：宋

家在霅溪傍，汀蘋遶舍香。
草玄偏寂寞，爲客苦恓惶。
澤國聊傾蓋，春闈早擅場。
陔蘭行可採，月桂自應芳。
税駕臨滄海，迴轅指大梁。
裂裳趨遠道，負米及高堂。
季子裘雖敝，安仁鬢未蒼。
明年杏園裏，輙莫負春光。
孫寺丞知考城縣
作者：楊億
朝代：宋

早得東堂桂一枝，凌雲詞賦漢皇知。
從軍久在紅蓮幕，對策曾臨白玉墀。
霰雪陪遊應不晚，絃歌爲政莫嫌卑。
春官宗伯大京兆，喜見門生趨府時。
宋殿丞廣南東路轉運
作者：楊億
朝代：宋

天子憂南越，公卿薦陸生。
九年須富國，萬里便揚旌。
封部諸蠻接，官曹六尚榮。
交州何日到，鼓吹定相迎。
宋玉
作者：楊億
朝代：宋

蘭臺清吹拂冠緌，薙草新居對渺瀰。
麗賦朝雲無處所，覊懷秋氣動齎咨。
三年送目愁鄰媛，七澤迷魂怨楚詞。
獨有江南哀句在，更傳餘恨到黄旗。
宗人大著令問通判廣州
作者：楊億
朝代：宋

蘭臺大著作，族派共關西。
南海分憂寄，東門叙解攜。
離城衝臘雪，宿館聽晨鷄。
畫鷁江波遠，鳴騶嶺路迷。
陸梅香已盡，越鳥暖初啼。
入境風生扇，行春柳拂堤。
殺青前事在，飲水古人齊。
卧理應多暇，無忘寄尺題。
宣召赴龍圖閣觀太宗御書應制
作者：楊億
朝代：宋

非煙葱蔚蒼龍闕，紫府深沉大帝居。
羣玉中天開策府，神龜温洛薦圖書。
珠宫岑寂經行處，金簡熒煌拭目初。
曾是先朝受恩者，因探禹穴涕漣如。
宣曲二十二韻
作者：楊億
朝代：宋

宣曲更衣寵，高堂薦枕榮。
十洲銀闕峻，三閣玉梯横。
鸞扇裁紈製，羊車插竹迎。
南樓看馬舞，北埭聽雞鳴。
綵縷知延壽，靈符爲避兵。
粟眉長占額，蠆髪俯侵纓。
蓮菂沈寒水，芝房照畫楹。
麝臍熏翠被，鹿爪試銀箏。
秦鳳來何曉，燕蘭夢未成。
絲囊晨露濕，椒壁夜寒輕。
綺段餘霞散，瑤林密雪晴。
流風秘舞罷，初日靚妝明。
雷響金車度，梅殘玉管清。
銀鐶添舊恨，瓊樹怯新聲。
洛媛迷芝館，星妃滯斗城。
七絲縆綠綺，六箸鬬明瓊。
慣聽端門漏，愁聞上苑鶯。
虚廊偏響屧，近署鎮嚴更。
剉蘗心長苦，投籖夢自驚。
雲波誰託意，璧月久含情。
海闊桃難熟，天高桂漸生。
銷魂璧臺路，千古樂池平。
宿齋太乙宫答李寺丞次韻
作者：楊億
朝代：宋

泰畤齋居肅，梧楸蔭繚垣。
露葵深得味，風鐸乍成喧。
綠髪松喬侣，丹經黄老言。
心期阻良久，蝶夢繞朱門。
寄劉秀州
作者：楊億
朝代：宋

騎置迢迢阻玉音，左魚江海遂初心。
朱絃道直消浮謗，春草才多動苦吟。
震澤析酲干樹橘，華亭驚夢九臯禽。
郡樓晴日東西望，幾處甘棠接翠陰。
寄并州張給事
作者：楊億
朝代：宋

山河表裏絕狼煙，幕府朝朝醉玳筵。
合樂中軍雄鼓吹，傳杯四座豔花鈿。
行春好駐桑郊騎，卜夜誰談雪竇禪。
梁苑并門杳千里，離懷愁對月嬋娟。
寄章徵君
作者：楊億
朝代：宋

水陸都無數舍程，魚符龜印苦相縈。
夢魂長繞龍門坂，姓字終懸月旦評。
鮑室清琴應獨撫，融樽渌醑共誰傾。
春深詩石苔衣駮，雨過書齋草带生。
鴻寶枕中初得術，丹臺籍上已題名。
清談宛有南朝體，嘉遯全忘北闕情。
金馬深嚴堪避世，滄浪清淺未沾纓。
諸儒正議明堂事，軋軋蒲輪即奉迎。
寄靈仙觀舒職方學士
作者：楊億
朝代：宋

綠髪郎潛不計年，却尋丹竈味靈篇。
華陰學霧還成市，彭澤横琴豈要絃。
曉案祗應餐沆瀣，夜灘誰見弄潺湲。
須知吏隱金門客，待乞刀圭作地仙。
密直任學士知益州
作者：楊億
朝代：宋

玉壘求賢牧，金門輟近臣。
龍荒使傳遠，雞省命書新。
殿柱題名久，刀州入夢頻。
懸魚喧舊政，叱馭繼芳塵。
珠履平原客，壺漿左蜀人。
北堂牽遠念，南詔撫殊鄰。
宴榭峨眉雪，歌筵濯錦春。
樂章傳辯士，卜肆訪逋民。
幕府觴無筭，池塘思有神。
知誰預交辟，空羡吐車茵。
小園秋夕
作者：楊億
朝代：宋

鴻都歸晚直城賖，牆外連營咽暮笳。
玉井梧傾猶待鳳，金塘柳密更藏鴉。
心摇雲闕傳疏漏，目斷星津過迥槎。
已是秋來移带眼，可堪玄髩有霜華。
屬疾
作者：楊億
朝代：宋

積日勞無補，彌天疾未瘳。
馬卿非避事，盛憲自多憂。
目眩花成果，心驚蟻鬬牛。
豳冰那浣熱，洛笛更生愁。
拂枕窗風度，穿簾隙日流。
唾壺從已缺，博齒亦慵投。
發篋尋桐錄，支頤動越謳。
平生江海志，夕夢繞滄洲。
己亥年十月十七日大雪
作者：楊億
朝代：宋

六出俄呈瑞，三農始告休。
兔園陳旨酒，金屋御重裘。
壠麥青猶短，臯蘭紫尚稠。
嚴飈一夕起，瑞霰滿空浮。
林迥瓊花吐，峰孤玉笋抽。
疏鱗鏤屋瓦，淨練曳溪流。
北戶寒威盛，南方沴氣收。
時和人富壽，卒歲好優游。
己亥年郡中夏旱徧禱羣望喜有甘澤之應
作者：楊億
朝代：宋

旱魃偏爲虐，陽烏益以驕。
何曾柱礎潤，惟恐土山焦。
請禱彌增潔，陰靈亦孔昭。
雲興不待族，風細欲鳴條。
隱轔雷車轉，霏微雨足飄。
層陰低匝野，鴻霈近連宵。
庭樹含佳色，村田長善苗。
蘚痕緣屋壁，泉脈吐山椒。
轍鮒那憂涸，園蔬豈待澆。
官渠逗水急，客路裛塵銷。
掾吏階前賀，耕夫壠上謠。
秋成知有幸，歲欲近玄枵。
并州王諫議
作者：楊億
朝代：宋

鎖闈聊輟皂囊封，晝錦還鄉意氣雄。
别墅揮金延父老，近郊騎竹見兒童。
蒲盧善化終成政，蟋蟀深思未變風。
更待出師平黠虜，戎衣獻捷大明宫。
度支梁諫議請病告以詩寄之
作者：楊億
朝代：宋

經旬不謁未央宫，宴坐將誰笑語同。
蜀郡相如非避事，浄名居士欲談空。
門前賓客窺行馬，篋裏方書拾蠧蟲。
西省舊僚疏會面，頓驚鄙吝滿胸中。
庭榴
作者：楊億
朝代：宋

得種從西域，移根在帝鄉。
鮮葩猩染血，美味蔗爲漿。
入獻殊諸果，敷榮後衆芳。
丹房高照日，綠葉半凋霜。
釀酒扶南國，題詩白侍郎。
濃陰兼茂實，相對度炎涼。
廉上人歸天台
作者：楊億
朝代：宋

舊住赤城華頂峰，桂巖芝崦白雲重。
彌天曾共習鑿齒，入洛因尋陸士龍。
寒燭伴吟經臘雪，雨花開講過晨鐘。
浮漚一念歸心起，本寺房前見偃松。
建溪十詠·武夷山
作者：楊億
朝代：宋

靈嶽標真牒，孤峰入紫氛。
藤蘿暗仙穴，猿鳥駭人羣。
古道千年在，懸流萬壑分。
漢壇秋蘚駁，誰祀武夷君。
弟伋歸寧
作者：楊億
朝代：宋

一夕西風木葉飛，長安久客念庭闈。
去隨塞鴈銜蘆遠，歸值家鷄啄黍肥。
負郭生涯同季子，澄江詩景屬玄暉。
帝城紫陌多塵土，免化輕雲白紵衣。
弟伸歸鄉
作者：楊億
朝代：宋

澤國思歸詠采蘭，束書攜劍出長安。
天涯朝暮倚門望，歲晏風霜行路難。
閩嶺夕嵐鄉樹老，楚江寒浪客衣單。
巖前舊勒移文處，到日重須拂蘚看。
弟偁歸鄉
作者：楊億
朝代：宋

吾家文雅占關西，五十年來桂兩枝。
突弁後生還可畏，籝金素業未應衰。
江湖去爲思鱸鱠，霧雨還歸養豹姿。
摩厲詞鋒莫中輟，驚人專聽一鳴時。
弟僓歸鄉
作者：楊億
朝代：宋

客兒詩思掩春塘，杖策來觀上國光。
舉白萬錢酤酒飲，殺青千卷買書藏。
梁園綠篠將欹雪，楚岸蒼葭已變霜。
躍馬還家那隔歲，預應乾鵲報高堂。
張兖下第隨桂陽喬監使之湘中
作者：楊億
朝代：宋

建溪曾共聽猿聲，十載文塲未策名。
流落只應孤劍在，窮愁已有二毛生。
荆州暫去依劉表，漢殿無由薦馬卿。
一路騷人舊山水，登臨且莫動歸情。
張泌東遊
作者：楊億
朝代：宋

玉籍參差未策名，東遊聊得拂塵纓。
長亭酒盡驪歌闋，下榻波狂鷁棹輕。
澤國鱠鱸懸夢想，戟門羅雀斷逢迎。
秋期莫到槐花老，待聽新文擲地聲。
後苑賞花應制
作者：楊億
朝代：宋

宫花如錦水連漪，翠輦尋芳正是時。
禁苑定知人未識，朱欄除有蝶偷窺。
艶烘曉日迷天仗，香逐輕風落酒巵。
何幸微臣陪鎬宴，蓬壺春漏正遲遲。
後苑賞花應制
作者：楊億
朝代：宋

雲羅霞綺媚芳辰，瓊圃花開爛漫春。
風遞清香隨鳳輦，波涵倒影落龍津。
仙葩四照烘初日，濃艶千苞賜近臣。
向晚天街戴歸處，遊蜂舞蝶自隨人。
後苑賞花釣魚應制
作者：楊億
朝代：宋

宜春小苑斗城旁，錫宴羣仙奉紫皇。
漢沼乳魚偏傍釣，青陵舞蝶自尋芳。
波平鼇背浮崑閬，日轉金莖艶赭黄。
滿酌流霞侍臣醉，暖風宫蘂雜爐香。
從叔郎中知潭州
作者：楊億
朝代：宋

藩閫分憂重，關山去路賖。
含香滯郎署，乘馹倦天涯。
土貢千頭橘，神祠萬里沙。
金碑紀風物，寶瑟怨年華。
粉籜斑文簟，雲腴紫笋芽。
民田兩岐麥，郡圃四時花。
别恨休攀柳，歸期待及瓜。
鱣庭有遺訓，清白自傳家。
慎大詹以吳柑見貺
作者：楊億
朝代：宋

龍陽休說木奴洲，震澤黄柑占上流。
承露玉漿仙掌曙，亞霜金顆洞庭秋。
香黏素手吳娃麗，冷滌朝酲楚客愁。
應似荔支催入貢，隨河飛鳥逐鳴騶。
慧初道人歸青州養親
作者：楊億
朝代：宋

宴坐禪林度幾秋，忽思歸養指營邱。
遙知北海孔文舉，應重江南湯惠休。
畏日流金征路遠，長松偃蓋舊房幽。
庭闈晨夕供甘外，高論彌天不易酬。
應制賦射弓詩
作者：楊億
朝代：宋

水漲方塘綠，花開禁籞紅。
同瞻萬乘主，親御六鈞弓。
曲應騶虞節，春迴太皥功。
還須殪大兕，何只落驚鴻。
一箭天山定，三邊虎穴空。
潯陽射蛟者，寧與此時同。
懷寄樞密王左丞
作者：楊億
朝代：宋

高陪七聖從軒遊，帷幄深嚴日運籌。
口裏雌黄歸品藻，盤中薤白想風流。
珠宫地密妨趨謁，銅鉢聲沉斷唱酬。
獨喜修書依絳帳，時登闕里受春秋。
懷舊居
作者：楊億
朝代：宋

武夷仙穴近吾廬，鬬鴨闌摧菌閣虚。
千匹歳儲妨種橘，百金春事廢觀漁。
北山煙霧迷歸轍，南陌風塵化客裾。
堂上金絲應已歇，豈惟蘭菊舊叢疏。
戊申年七夕五絕·其一
作者：楊億
朝代：宋

六幕西迴斗轉車，鮮雲點綴玉鉤斜。
天孫已渡黄姑渚，阿母還來漢帝家。
戊申年七夕五絕·其三
作者：楊億
朝代：宋

蘭夜沈沈鵠漏移，羽車雲幄有佳期。
應將機上回文縷，分作人間乞巧絲。
戊申年七夕五絕·其二
作者：楊億
朝代：宋

明河左界鵲南飛，漢苑高樓正曝衣。
一夕匆匆停弄杼，誰將錦石暫支機。
戊申年七夕五絕·其五
作者：楊億
朝代：宋

玉女壺傾笑電頻，白榆晴影接星津。
神光奕奕雲容薄，誰見凌波襪起塵。
戊申年七夕五絕·其四
作者：楊億
朝代：宋

神女歡娛一夕休，月娥孀獨已千秋。
爭如靈匹年年會，莫恨牛津隔鳳輈。
成都
作者：楊億
朝代：宋

五丁力盡蜀川通，千古成都綠酎濃。
白帝倉空蛙在井，青天路險劍爲峰。
漫傳西漢祠神馬，已見南陽起卧龍。
張載勒銘堪作戒，莫矜函谷一丸封。
成都鳳道人遊終南山謁种徵君
作者：楊億
朝代：宋

何年出蜀訪南宗，深鎖閑房翠蘚重。
振錫忽聞遊地肺，題門兼得謁人龍。
行吟一路高秋月，投宿斜陽遠寺鍾。
到日彌天清論罷，徧尋紫閣與圭峰。
戲贈潁州萬壽尉吳待問
作者：楊億
朝代：宋

宦途南北最情親，歲晏相逢潁水濱。
舊日青衿同學校，暫時黄綬困埃塵。
樽中滿酌香醪美，門外高懸綵棒新。
鷄黍留歡已慵發，可堪經雨折紗巾。
擇良上人歸天台
作者：楊億
朝代：宋

片席然犀經水府，幾程登陸望霞標。
吟情晚日繁雲合，歸路秋風密葉凋。
行道六時廬嶽漏，浮杯千里浙江潮。
舊房宴坐觀空後，香積多年飯頓銷。
故樞密宋給事挽歌三首·其一
作者：楊億
朝代：宋

宸遊方扈從，移疾廢樞機。
步輦親臨問，肩舁遽告歸。
忽聞號左轂，旋見泣中闈。
城郢遺言切，忠魂定有依。
故樞密宋給事挽歌三首·其三
作者：楊億
朝代：宋

永辭温室地，長别諫書帷。
玉恨埋黄壤，星愁析紫微。
薤歌偏怨咽，衮歛更光輝。
可惜岑文本，遼陽不共歸。
故樞密宋給事挽歌三首·其二
作者：楊億
朝代：宋

六龍初展義，七聖盡陪遊。
塞外狼烟起，軍中羽檄稠。
漢帷方借筯，荘壑忽沉舟。
不奈良臣死，秦醫亦漫求。
故比部李郎中挽歌四首·其一
作者：楊億
朝代：宋

隴右華宗貴，朝端懿範存。
哀烏光列宿，駟馬慶高門。
謁帝承明署，娛賓金谷園。
人生忽至此，天道亦難論。
故比部李郎中挽歌四首·其三
作者：楊億
朝代：宋

鴈序分臺閣，春卿有職司。
雲屏三殿宴，綿蕝一王儀。
風韻靈和柳，襟懷叔度陂。
善人無復見，執紼淚空垂。
故比部李郎中挽歌四首·其二
作者：楊億
朝代：宋

睦族衣無主，傳家鼎有銘。
沙堤連里巷，玉樹接堦庭。
北海樽常滿，西山藥不靈。
肯堂歸棣萼，含笑入泉扄。
故比部李郎中挽歌四首·其四
作者：楊億
朝代：宋

美疢漳濵卧，營魂東岱歸。
故人空漬酒，侍史罷薰衣。
畫像留家廟，銘旌出帝畿。
浮生除壽考，享福似君稀。
故蘄州王刑部閣老挽歌五首·其一
作者：楊億
朝代：宋

東觀未絕筆，西垣俄解龜。
罷裁青紙詔，重入白雲司。
流落成三黜，聫翩換一麾。
黄崗與滁上，應立去思碑。
故蘄州王刑部閣老挽歌五首·其三
作者：楊億
朝代：宋

近署罹官謗，清淮綰郡章。
平生不佞佛，晚歲尚爲郎。
得疾因卑濕，爲文足感傷。
纔蒙宣室召，奄忽歎云亡。
故蘄州王刑部閣老挽歌五首·其二
作者：楊億
朝代：宋

雞省曾三入，鼇峰近十旬。
命書批鳯尾，諫疏逆龍鱗。
按部朱轓遠，悲秋素髮新。
茂陵終不起，遺札滿埃塵。
故蘄州王刑部閣老挽歌五首·其五
作者：楊億
朝代：宋

奏稿應盈篋，藏書復幾車。
門人誰漬酒，天子想投瓜。
旅櫬闗山闊，銘旌道路賖。
趨庭有令子，清白自傳家。
故蘄州王刑部閣老挽歌五首·其四
作者：楊億
朝代：宋

楚客離騷怨，子牟江海心。
積憂偏損壽，多病未妨吟。
野鳥俄窺舍，甘棠已結陰。
郡中應罷市，遺愛在人深。
文慧大師歸蜀
作者：楊億
朝代：宋

南宗傳法了，漢殿賜衣新。
歸路峨眉雪，舊房京洛塵。
天花飄講席，海月照吟身。
誰結香燈社，金門貴近臣。
旅中重陽有懷鄉國
作者：楊億
朝代：宋

嘉節臨重九，羈遊託異鄉。
茰房誰繫臂，菊蘂懶浮觴。
野渡賓鴻急，村田晚稻黄。
悲秋更懷土，只恐鬢成霜。
早秋
作者：楊億
朝代：宋

楚客悲秋至，庭柯一葉凋。
鶴天驚曉露，蘭畹怯凉飈。
團扇流塵暗，單衣爽氣饒。
江東菰米熟，歸夢隔寒潮。
昇山
作者：楊億
朝代：宋

層巒連近郭，占勝有招提。
宿霧昏金像，飛泉濺石梯。
鐘聲空谷答，塔影亂雲齊。
千騎時來此，尋幽獨杖藜。
明德皇太后挽歌詞五首·其一
作者：楊億
朝代：宋

母儀垂二紀，坤順翊玄功。
望斷蒼梧野，尊歸長樂宫。
金塗烘曉日，椒壁起香風。
奄忽違塵世，攀號泣舜瞳。
明德皇太后挽歌詞五首·其三
作者：楊億
朝代：宋

德契河洲什，心依黄老書。
濯龍規誡在，飛羽豫遊疏。
復土文園接，凝塵丙殿虚。
蒸蒸天子孝，泣血望塗車。
明德皇太后挽歌詞五首·其二
作者：楊億
朝代：宋

軒星光太極，陰教正中闈。
外戚黄金穴，深宫大練衣。
雀臺愁霧隔，駒隙暗塵飛。
貝闕三山路，飄颻仙馭歸。
明德皇太后挽歌詞五首·其五
作者：楊億
朝代：宋

閫範留椒闥，神遊返玉清。
魚燈照玄寢，騎吹咽重城。
運迫升仙日，人傷喪妣情。
宫中舊長御，行哭盡吞聲。
明德皇太后挽歌詞五首·其四
作者：楊億
朝代：宋

世載河山誓，門無恩澤侯。
公桑空繭館，仙藥阻蓬丘。
愍冊藏幽壤，哀笳咽素秋。
後宫彤管在，千古紀徽猷。
明皇
作者：楊億
朝代：宋

玉牒開觀檢未封，鬬雞三百遠相從。
紫雲度曲傳浮世，白石標年鑿半峰。
河朔叛臣驚舞馬，渭橋遺老識真龍。
蓬山鈿合愁通信，迴首風濤一萬重。
春郊即事
作者：楊億
朝代：宋

黄鸝百囀宿煙疏，近郭行春獨駐車。
壠上勸耕聊問訊，棠陰聽訟且躊躇。
遠林桑盡蠶成繭，野水萍開獺趁魚。
幾處路旁垂苦李，游人不折意何如。
晏殊奉禮歸寧
作者：楊億
朝代：宋

垂髫婉孌便能文，驥子蘭筋迥不羣。
南國生芻人比玉，梁園修竹賦凌雲。
堵墻看試三公府，反哺知千萬乘君。
賜告歸寧來别我，亭臯木葉正紛紛。
景陽諫議赴餘杭
作者：楊億
朝代：宋

浙水東西兩節旄，君今於此握戎韜。
油囊仙姥流霞酒，鰌穴靈胥白鷺濤。
盤石起家傳典訓，翹車開幕聘英髦。
子牟江海終非久，剩鱠鱸魚把蟹螯。
暑詠寄梅集賢
作者：楊億
朝代：宋

點綴鮮雲紫宙寛，微風淅淅起霜紈。
魏臺清暑開冰井，漢殿延年啜露盤。
天外一飛期汗漫，水邊千畝憶檀欒。
流波意密知音少，可得延陵爲試觀。
書懷寄劉五
作者：楊億
朝代：宋

世事悠悠未遽央，虛名真意兩相忘。
休誇失馬曾歸塞，未省牽牛解服箱。
四客高風驚楚漢，五君新詠棄山王。
秋來安有漁樵夢，多在箕峰潁水傍。
書懷寄劉五
作者：楊億
朝代：宋

風波名路壮心殘，三逕荒凉未得還。
病起東陽衣带緩，愁多騎省髩毛斑。
五年書命塵西閣，千古移文愧北山。
獨憶瓊枝苦霜霰，清罇歲晏强酡顔。
朱侍郎致仕南歸上特錫宴於玉津園仍詔兩制三館並預其會以伸祖送輙賦詩美之
作者：楊億
朝代：宋

征輪軋軋出皇都，行路咨嗟賢丈夫。
天子特令供祖帳，國門聊且駐驪駒。
舊僚送别傾三省，御醴分甘倒百壺。
下詔已聞推異禮，乞言猶自渴嘉謨。
馮公不是沉郎署，賀老緣何歸鑑湖。
明主恩深若爲捨，夢魂應繞博山鑪。
李四赴歙州
作者：楊億
朝代：宋

分直蓬邱未再期，江東去去擁旌麾。
名通南省郎官籍，卷續新安郡政詩。
虎觀清風留汗簡，鴒原高韻憶吹篪。
故人别後頻南望，想見森森瓊樹枝。
李工部江南轉運
作者：楊億
朝代：宋

含香五字客，尚齒十年兄。
舊奏梁園賦，新題漢柱名。
出驅星使傳，入佐地官征。
獻可方前笏，分憂又抗旌。
富饒今澤國，佳麗古臺城。
錯節投刀釋，頺綱攬轡清。
沃心期密啓，銜尾待香秔。
處處江山秀，行春莫計程。
李廷評昭迪使淝上
作者：楊億
朝代：宋

畫舸西風五兩斜，淮淝将命去程賖。
衣纓黄閣相君後，門巷青春學士家。
驛路新袍欺草色，公筵大白醉榴花。
謝庭蘭玉多才思，休澣裁詩對客誇。
李御史
作者：楊億
朝代：宋

清曉乘驄出九逵，內朝簪筆坐前墀。
天家御史非凡格，曾向崐崘服衆芝。
李殿丞知廣濟軍
作者：楊億
朝代：宋

鈎盾從來司六尚，上林尋見惣三官。
頒條忽去憑熊軾，賜對還曾近露盤。
民瘼乍求應有術，天倫少别不成歡。
陶朱舊邑無多遠，魏闕歸心且自寛。
李舍人獨直
作者：楊億
朝代：宋

閣鳳巢高拂綵霓，玉芝香雜武都泥。
十行漢札如絲出，六幕堯天倚杵低。
露井冰銷垂素綆，仙莖日轉射璇題。
赫蹄雲落知誰見，餘力何妨頌碧雞。
杭州嚴從事
作者：楊億
朝代：宋

柳岸蘭橈片席飛，秋風澤國季鷹歸。
幕中蓮渚紅衣脱，江外蓴羮紫線肥。
十部須知從事貴，雙魚莫遣尺書稀。
西陵正接家山路，試爲因人問釣磯。
柳噪竹
作者：楊億
朝代：宋

好在碧壇灣，叢底度歲寒。
何堪栽鳳律，祇好製魚竿。
拂水煙稍潤，含風劍葉攢。
芳蔭聊奉庇，君試仰天看。
柳紳歸縉雲
作者：楊億
朝代：宋

東甌别業寄秋雲，平昔題橋墨尚存。
故郡曾登太守榻，上都頻掃相君門。
揮毫月殿香盈袖，錫讌星津酒滿樽。
歸去吏民如問我，五年書命紫薇垣。
柳絮
作者：楊億
朝代：宋

瓊蕊飄英逐吹繁，建章飛舞入千門。
羌人自怨殘梅曲，莊叟還迷夢蝶魂。
漢苑風光隨獵騎，洛城花雪撲離樽。
錦帆蔽日隋堤遠，枉逐東流箭浪翻。
梁四諫議知鳳翔府
作者：楊億
朝代：宋

幾日銀臺閲副封，岐陽西顧委秦中。
函關叱馭經天險，豳國聞鷄接土風。
雲幕杯盤三省近，星郵章奏九門通。
下車卧理應無事，莫遣融樽酒暫空。
梁大諫自鳯翔乞留臺寄詩言志次韻酬之
作者：楊億
朝代：宋

聯飛仙掖舊心朋，笑我池籠出未能。
文陛彯纓空自愧，香山蠟屐與誰登。
託身羿彀憂危甚，引領黄陂鄙吝增。
二室風煙莫全占，會須攜手躡雲層。
梁舍人奉使巴中
作者：楊億
朝代：宋

藥署深嚴纔草詔，劍關迢遞忽乘軺。
霜天歷歷巴猿苦，山路駸駸莋馬驕。
梁苑寒風吹别袂，瞿塘春水送歸橈。
紫垣遣使非常例，應有星文動九霄。
梨
作者：楊億
朝代：宋

繁花如雪早傷春，千樹封侯未是貧。
漢苑漫傳盧橘賦，驪山曾識荔支塵。
九秋青女霜添味，五夜方諸月溜津。
楚客狂酲朝已解，水風猶自獵汀蘋。
楊日華宰錢塘
作者：楊億
朝代：宋

洛社負才名，吾宗占寧馨。
聞詩趨鯉室，襲慶墮鱣庭。
力學窺堂奥，孤飛徹杳冥。
一枝攀綠桂，百里應華星。
漢網何曾密，吳歈正好聽。
油囊滿醇酎，千日莫期醒。
槿花
作者：楊億
朝代：宋

宿霧初披縠，晨霞暫照梁。
千金經換笑，七駕未成章。
塵暗神妃襪，衣殘侍史香。
深情傳寶瑟，終古怨清湘。
樞密王左丞宅新菊
作者：楊億
朝代：宋

中樞多暇日，小圃占秋光。
雕玉新成檻，繁金乍泛觴。
陶籬侵柳色，羅宅掩蘭芳。
芝影連虚室，萱叢接後堂。
傅巖猶借雨，豐嶺未飛霜。
温樹徧分蔭，芸籖亦鬬香。
交枝迷露井，墜葉點横塘。
桐錄知延壽，千齡奉紫皇。
櫻桃
作者：楊億
朝代：宋

團於火色貝，燦極日光珠。
西海瑤池苑，曾城寶樹區。
鳳幘生猶嫩，龍睛未脫枯。
彤標與霞彩，紫府閟雲腴。
櫻桃
作者：楊億
朝代：宋

離宮時薦罷，樂府艶歌新。
石髓凝秦洞，珠胎剖漢津。
三桃聊竝列，百果獨先春。
清籞來君賜，雕盤助席珍。
甘餘應受和，圓極豈能神。
楚客便羊酪，歸期負紫蓴。
次韻和中書李舍人勉元氏道宗奉宗兄弟之什
作者：楊億
朝代：宋

二難文彩少人過，落筆尋常只患多。
兔苑暫遊衝霰雪，龍門曾上困風波。
一囊負米猶爲客，百步穿楊待决科。
更得詞臣贈詩句，機雲入洛擬如何。
次韻和主人喜諸客見過之什
作者：楊億
朝代：宋

金鴨噴香繞燭臺，輕雲散盡月光來。
三千賓客連宵醉，十二城門徹曉開。
何幸紫微容託乘，更煩紅袖與傳盃。
明朝猶自放朝謁，心喜當關不見催。
次韻和係郡齋書事之什
作者：楊億
朝代：宋

竹使貪爲郡，金門懶上書。
征途沿木合，官舍類樓居。
密葉藏啼鳥，澄潭躍戲魚。
波光搖島嶼，霽色露閻閭。
圃蕙光風拂，山苗淑氣噓。
開樽空愛客，函丈孰宗予。
清唳頻思鶴，長鳴幾厭驢。
顔貧一瓢足，嵇懶尺題疏。
薄宦無勞說，長謠任所如。
神明定來舍，莊室正虚虚。
次韻和光禄黄少卿學士感恩書事十六韻
作者：楊億
朝代：宋

江夏門風盛，東吳族望高。
才雄吐白鳳，志大釣靈鼇。
昔日參珠履，多年汎碧桃。
陳琳巧書檄，謝客占風騷。
曲宴飛三雅，沈機佐六韜。
玳筵頻岸幘，楯鼻幾揮毫。
託乘同歸闕，臨軒别賜袍。
未離王儉幕，獨得吕虔刀。
粉署因揚歷，朱門更鬱陶。
淮南荒桂苑，騎省泣霜毛。
去國踰千里，爲郎歷幾曹。
和鉛兼秘府，懸磬寓神臯。
室靜秋生白，庭閒雨長蒿。
禁林俄召試，卿寺果垂褒。
道在心無悶，恩深首重搔。
依前領圖史，紬繹肯辭勞。
次韻和十六兄先輩見寄
作者：楊億
朝代：宋

秋風苦憶鱠霜鱗，暫剖銅符出紫宸。
一路雪寒多挾纊，幾程山險欲摧輪。
清香撲鼻梅林近，秀色凝眸麥壠新。
閉閣草玄終寂寞，下車爲政尚因循。
尋僧不厭攜笻遠，愛客寧辭舉白頻。
簿領孜孜防黠吏，邱園矻矻訪通民。
魚鹽自與滄溟接，雞犬仍將白社鄰。
官滿會須抛印綬，武夷歸去作閑人。
次韻和史館盛學士朝退書懷之什
作者：楊億
朝代：宋

金壺待傳點，瑤墀初辨色。
闢仗開天閽，垂旒操斗極。
百辟瞻堯眉，九州蒙禹力。
朝政無闕遺，諫官慚曠職。
次韻和右巡李端公見寄之什
作者：楊億
朝代：宋

首夏修時祭，齋居貴洗心。
神光浮漢畤，薰吹發虞琴。
偃樹枝成蓋，豐碑字有金。
秘文窺寶籙，榮路厭朝簪。
捉麈思嘉話，烹魚得好音。
迴瞻柏臺署，佳氣九門深。
次韻和太僕錢少卿寄贈編修主人宋承旨李舍人之什
作者：楊億
朝代：宋

春官宗伯魯諸生，翰苑綸闈占大名。
一代典謨資潤色，滿朝文物仰懸衡。
分班月殿趨金馬，侍宴天池見石鯨。
即日雲屏應隔坐，不須東觀待書成。
次韻和守邦道人寄編修諸學士之什
作者：楊億
朝代：宋

修書何幸佐鉛黄，日接羣英道自光。
署近承明叨謁帝，賦成平樂謬爲郎。
孟堅已分酬賓戲，嚴助還思佩郡章。
共憶東林社中客，滿池蓮葉吐清香。
次韻和宗人安期見賀恩命之什
作者：楊億
朝代：宋

分班曉入翔鸞闕，直閣旁連浴鳳池。
彩筆閑批五色詔，好風時動萬年枝。
勒移鍾阜慚歸晚，稱疾文園恨思遲。
何事吾宗心倍喜，春塘夢徹寄新詩。
次韻和席衢州憶洛陽春遊十四韻
作者：楊億
朝代：宋

周漢經營跡未遐，山川形勝最堪嘉。
前瞻闕塞千尋出，旁逗伊流一派斜。
子晉鳳笙調夜月，宓妃羅襪映朝霞。
何人貰酒青樓曉，幾處尋春紫陌賒。
駿足每從金埒試，芳叢多展翠帷遮。
出逢勝境爭飛蓋，歸逼殘陽競走車。
庭竹惹煙披嫩籜，臯蘭裛露長新芽。
嵩峰崷崪疑摩斗，洛水清泠欲見沙。
萬井閭閻真陸海，九重宫闕是天家。
禁林日暖空啼鳥，御苑風微自落花。
關路行人偏絡繹，津橋賈客苦諠譁。
何當獻賦論遷鼎，便欲抛官學種瓜。
江海三年勞夢想，田園二頃有生涯。
應知父老沾堯化，長挈壺漿望翠華。
次韻和并州錢大夫夕次豐州道中見寄
作者：楊億
朝代：宋

漢將從天下，胡兵值月殘。
孤煙戍樓逈，密雪戰袍乾。
向暮三吹角，臨風一據鞍。
邊城賴經略，重取地圖看。
次韻和慎大詹中秋待月寄西掖三舍人之什
作者：楊億
朝代：宋

涼飈送殘暑，秋色望中新。
天迥迷星斗，宵寒待月輪。
境同牛渚上，詩寄鳳池人。
僚友東牀客，冰清合許親。
次韻和慎詹事述上元宵會之歡寄諸同舍之什
作者：楊億
朝代：宋

休沐忻逢上元節，華堂高宴且盤桓。
峨冠屢舞人多醉，刻燭狂吟夜向闌。
月上珠簾侵坐白，霜飛碧瓦透衣寒。
銅壺漏徹東方曙，歸騎紛紛未盡歡。
次韻和承旨侍郎宿齋太乙宫之什
作者：楊億
朝代：宋

北斗城南太乙祠，羽人多著九霞衣。
竹宫肅穆珠旒拜，華表飄颻鶴馭歸。
遶殿步虛幢影密，登壇酌獻珮聲微。
質明禮畢還臺去，廐馬翩翩速似飛。
次韻和族弟日華寄編修諸學士之什
作者：楊億
朝代：宋

鎖闈漫喜塵通籍，蓬巷無人肯顧廬。
天禄解嘲纔答客，集仙置使又修書。
非煙繚繞縈珠網，流水潺湲逗石渠。
何必銀臺號三昧，此中更好味真如。
次韻和昭侯立秋見寄
作者：楊億
朝代：宋

雲峰半歛火西流，桃簟微涼忽報秋。
飲露吸風齊女怨，登山臨水楚人愁。
珠喉倚瑟華堂暮，桂燼薫衣别院幽。
美疢已平休沐近，會應投轄一相留。
次韻和昭收寄銀臺李舍人之什
作者：楊億
朝代：宋

柱下方書掌事機，深嚴侍從接論思。
歸鞍通德香街迥，前席延英晝漏遲。
菊徑頓疏陶靖節，月樓偏憶庾元規。
華堂宴集應難去，玉斝醇醪滿勸誰。
次韻和李光丞見惠長絛之什
作者：楊億
朝代：宋

貂裘已敝洛陽塵，空有陶家漉酒巾。
雙闕金章奉朝請，小齋紗帽養天真。
久持梵行稱居士，猶掌王言作侍臣。
惠我長絛識君意，欲教蓮社伴遺民。
次韻和李寺丞寄石同院之作
作者：楊億
朝代：宋

子雲常在草玄臺，不覺春風滿眼來。
聞道後車長載酒，無因曲水共流杯。
石渠盡日芸籖擁，金谷何時綺席開。
珍重主人偏愛客，乞逢休沐便追陪。
次韻和李寺丞見寄之什
作者：楊億
朝代：宋

雲章承詔祝高穹，夜聽空歌宿綘宫。
正怯龜腸終日內，忽傳雁信五城中。
八珍伊鼎鹽梅味，九夏堯厨萐莆風。
苦恨齋居方慎獨，朵頤大嚼與誰同。
次韻和李舍人憶北園尋春之作
作者：楊億
朝代：宋

謝公别墅枕城闉，蕭灑都無紫陌塵。
五色絲綸貪草詔，一園桃李阻尋春。
早朝禁漏猶傳點，下直殘陽已滿身。
除是禁煙容洗沐，直須偷暇賞芳辰。
次韻和李舍人拜命書懷寄館殿舊僚之什
作者：楊億
朝代：宋

拜命入星垣，偏承聖主恩。
黄扉陪漢相，彩筆代堯言。
佩玉天顔近，籝金世望喧。
下僚今隔品，雲路仰高軒。
次韻和李舍人立秋祠太一宫宿齋書事之什
作者：楊億
朝代：宋

太乙祠宫肅，齋居薦至誠。
已將茅縮酒，應用麵爲牲。
月映金天朗，風來玉宇清。
玄談知理勝，蔬食覺身輕。
仙馭排雲下，空歌遶殿聲。
仍聞得丹訣，簪紱頓忘情。
次韻和潤州劉度支見寄之什
作者：楊億
朝代：宋

卜隱林泉未有期，春田耕事欲憑誰。
一辭左掖鴛鸞侣，兩見南州橘柚垂。
酌醴不妨留客醉，飲冰長是畏人知。
頒條求瘼無他術，深恨期年報政遲。
次韻和盛博士喜梅大丞授户部判官
作者：楊億
朝代：宋

新來乘傳抵秦川，會府須才果峻遷。
應見流錢從地上，特聞聚米向君前。
聲華南國推高士，名姓丹臺綴列仙。
每話官曹苦拘束，歸家長是夕陽天。
次韻和盛博士寄許州任從事之什
作者：楊億
朝代：宋

射策曾攀郄桂枝，從軍猶賦仲宣詩。
陳琳草檄應非久，貢禹彈冠素有期。
梁苑勝遊思霰雪，潯陽舊隱廢茅茨。
初筵樽斝不須戀，正好公車自薦時。
次韻和盛博士寄贈李四寺丞因以述懷
作者：楊億
朝代：宋

錢郎滿腹貯精神，坐上詩成壓倒人。
相識只從抛竹馬，留歡長是鱠金鱗。
西園宴喜期清夜，曲水追隨約暮春。
不到門墻欲旬浹，已應懸榻滿埃塵。
次韻和盛博士寄贈虞部李郎中之什
作者：楊億
朝代：宋

門墻日以峻，德望闇然彰。
弟草西垣詔，身爲南省郎。
塤箎歡並奏，龍虎儼成行。
宴客牛心炙，朝天雞舌香。
曲池春漲水，碧瓦曉飛霜。
此景知何事，留賓汎羽觴。
次韻和盛博士雪霽之什
作者：楊億
朝代：宋

六花新霽白皚皚，爽氣颼颼拂面來。
梁苑酒濃寒力減，謝池風細凍文開。
天邊幾陣聞歸鴈，江外千家見早梅。
此際何人能訪戴，剡溪清景好銜杯。
次韻和盛太博寄贈閣長宿齋太乙宫之什
作者：楊億
朝代：宋

漢武親祈太乙壇，國朝特祭領祠官。
羽旗搖曳晨曦上，素瑟淒清夜漏寒。
駕鶴浮丘應暫下，偷桃方朔合留殘。
齋居數宿徧蔬食，定憶中厨政事餐。
次韻和章子美對雪
作者：楊億
朝代：宋

破臘連空粉絮飄，離離一番長山苗。
旗亭誰氏來沽酒，臺笠何人去採樵。
背日旋依松澗積，迎風先傍藥畦消。
袁安此際偏無賴，獨掩閑門對一瓢。
次韻和章頔見寄
作者：楊億
朝代：宋

雞窗十載共論文，蘭室依然有舊薫。
雨雪共抛修竹苑，煙霞獨訪武夷君。
隨珠照乘元無類，天驥追風定不羣。
犬子賦成猶未獻，飄飄詞氣已凌雲。
次韻和章頻下第書懷之什
作者：楊億
朝代：宋

春闈三上敗垂成，白雪新吟思轉清。
修竹園中曾獻賦，慈恩塔下未題名。
禹門燒尾他年事，楚客悲秋此日情。
道在不須憂晚達，摶風九萬是前程。
次韻和翰林師學士贈倫上人新居之什
作者：楊億
朝代：宋

一逕雨苔深，新居雅稱心。
天花飄晝講，池草伴春吟。
施食山禽下，題門野客尋。
此中堪宴坐，何必在雙林。
次韻和致仕李殿丞寅見寄之什因以紀贈
作者：楊億
朝代：宋

鄉國馳名幾十春，鳴臯一旦九天聞。
翔鸞棲棘曾爲吏，金鼎調梅未致君。
百里象雷嫌碌碌，片言折獄厭云云。
詩名已是齊康樂，筆力何曾减右軍。
抗表忽然干鳳扆，拂衣殊欲謝人羣。
都緣梁苑慵爲賦，且免鍾山被勒文。
清夜獨吟牛渚月，高秋時望帝鄉雲。
鯉庭禀訓門逾盛，蘭畹傳芳氣益薫。
盡室遠依洪井側，直鈎猶釣楚江濆。
西山有藥應須餌，待看蜺旌入紫氛。
次韻和衢州席刑部早秋
作者：楊億
朝代：宋

朱火熒熒向夕流，林間一葉忽驚秋。
風來野渡聞漁笛，霧斂晴天見蜃樓。
艶愛芙蓉開幕府，香憐杜若老汀洲。
使君鬢畔多玄髪，臨水登山不用愁。
次韻和表弟張湜秋霽之什
作者：楊億
朝代：宋

輕飈習習起青蘋，宿霧全開霽色新。
高閣晴曦射疏牖，虛堂潤氣徹華茵。
墊餘巾角曾衝雨，晦盡琴徽旋拂塵。
楚澤潦收湖水白，歸舟遙憶洞庭人。
次韻和酬永嘉聶從事除夜之什
作者：楊億
朝代：宋

三百六旬今夜盡，寥寥虛室獨凝神。
蓮城五鼓欲催曉，梅嶺一枝先報春。
鄒律漸吹陰谷暖，堯蓂看傍土階新。
海隅留滯年華長，坐對寒釭浩歎頻。
次韻和錢少卿早春對景有懷諸學士
作者：楊億
朝代：宋

草樹欣欣暖律迴，謝家池沼凍紋開。
晴天獨向高臺望，春色先從上苑來。
且待郢人歌白雪，莫聽羌笛怨殘梅。
乞逢休沐便須去，引滿何曾訴玉杯。
次韻和錢崇班再寄之什
作者：楊億
朝代：宋

祖禰勤王國史褒，傳家自有吕虔刀。
雄豪結客欺燕俠，憀慄悲秋笑楚騷。
奕世勳名金鉞貴，出羣風格玉山高。
詩中敏手兼無敵，射落霜鵰釣得鼇。
次韻和錢崇班見寄之什
作者：楊億
朝代：宋

蘋末風輕不動塵，承明朝罷見閒身。
從容退食收芝檢，迢遰驅車訪玉人。
酒貰十千那惜醉，丹封六一已應真。
春塘麗句偏相寄，傳誦朝來滿縉紳。
次韻和閣長修書畢退朝下直寄諸學士之什
作者：楊億
朝代：宋

名園甲第接康衢，國典新成下直初。
庭竹碧鮮吟不足，盤飱方丈食無餘。
爐中九轉神仙藥，案上百函親故書。
仍說顔回今飲酒，秋來寧遣宴遊疏。
次韻和閣長李舍人喜薛梁二舍人及予同時拜命之什
作者：楊億
朝代：宋

西垣清切本無倫，虛薄將何綴侍臣。
承露盤高雲際曉，棲鷄樹綠省中春。
言成綸綍終非稱，室藹芝蘭幸得親。
從此煙霄連步武，宸遊長奉屬車塵。
次韻和集賢李博士中元日見寄
作者：楊億
朝代：宋

鳳池容出沐，蝸舍喜端居。
罷草芝泥詔，閑看紫素書。
曲肱銷永晝，行藥遶前除。
鬢換二毛近，林凋一葉初。
香街連甲第，席户望朝車。
暫别同心友，還嗟會面疏。
次韻和集賢李學士寒食即事之什
作者：楊億
朝代：宋

九逵初旭滿輜軿，寒食東風二月天。
陌上墊巾誰傲睨，江邊解佩自嬋娟。
新粧幾處登牆見，沉醉何人藉草眠。
豪俠追歡殊未足，歸蹄躞蹀夕陽前。
次韻奉和知府温尚書送致政朱侍郎十六韻
作者：楊億
朝代：宋

拜章納禄便歸休，秘殿親辭十二旒。
閣筆罷批丹鳯尾，拂衣初下六鰲頭。
非緣荆渚依劉表，定欲箕山訪許由。
北闕子牟終眷戀，南朝安石本風流。
明庭顧遇違三接，别墅生涯治一邱。
身健寧煩策鳩杖，心閑無復夢刀州。
素風有子堪傳遺，禪論將誰共對酬。
白璧賜多應尚在，黄金散盡不須留。
人欽雅譽芝蘭馥，帝憶嘉言水石投。
祖帳特令開上苑，歸帆那肯待高秋。
幾程郵驛經濃暑，千里山川見舊遊。
已是抛官玉堂署，尚思陪宴井幹樓。
時裁奏牘猶規諫，旋冩丹經自校讎。
鄉里高門表陰德，國朝惇史紀嘉猷。
枌榆舊業須重葺，香火前緣莫廢修。
歲計將何資伏臘，龍陽千樹木奴洲。
歐陽使者監和州軍
作者：楊億
朝代：宋

新剖牙璋出護軍，使車歸養指江濆。
綵衣楚國老萊子，白首長安萬石君。
虎眼波狂征棹急，鱸魚鱠美壽杯醺。
東南極目無氛祲，不假横戈看陣雲。
正冬御殿上壽樂章八首·皇帝舉第三爵酒登歌奏丹鳯之曲
作者：楊億
朝代：宋

矯矯長離，振羽来儀。
和音中律，藻翰揚輝。
珍符沓至，品物攸宜。
至德玄感，受天之祺。
正冬御殿上壽樂章八首·皇帝舉第二爵酒登歌奏祥麟之曲
作者：楊億
朝代：宋

帝圖會昌，仁獸効祥。
雙觡共觝，示武不傷。
四靈爲畜，玄枵耀芒。
公族信厚，元元阜康。
正冬御殿上壽樂章八首·皇帝舉第四爵酒登歌奏河清之曲
作者：楊億
朝代：宋

德水湯湯，發源靈長。
皎鑒澄澈，千年効祥。
積厚流濕，資生阜昌。
朝宗潤下，善利無疆。
正冬御殿上壽樂章八首·禮畢降坐宫懸奏隆安之曲
作者：楊億
朝代：宋

被衮當陽，穆穆皇皇。
擊石拊石，頌聲洋洋。
和樂優洽，終然允臧。
禮成而退，荷天百祥。
正冬御殿上壽樂章八首·賜羣臣第一盞酒宫懸奏正安之曲
作者：楊億
朝代：宋

思皇多士，靖恭著位。
鳴玉飛緌，鏘鏘濟濟。
宴有折爼，以示慈惠。
罔敢不祗，福禄来暨。
正冬御殿上壽樂章八首·賜羣臣第二盞酒宫懸作正安之曲
作者：楊億
朝代：宋

金奏在懸，有酒斯旨。
顒顒卬卬，嚮明負扆。
湛湛露斯，式宴以喜。
佩玉蕊兮，罔不由禮。
此夕
作者：楊億
朝代：宋

此夕秋風獵敗荷，玉鉤斜影轉庭柯。
鮫人淚有千珠迸，楚客愁添萬斛多。
錦里琴心誰滌器，石城桃葉自横波。
程鄉酒薄難成醉，带眼頻移奈瘦何。
歲暮有懷
作者：楊億
朝代：宋

遠辭金虎觀，來守縉雲城。
鳴律行將盡，枯荄又向榮。
匏瓜宣父歎，江海子牟情。
求瘼曾無術，投虛豈有聲。
帝鄉成久别，天吏苦遄征。
漫貯青霞想，唯愁素髪生。
澄清慵攬轡，蕪穢欲歸耕。
簿領非吾事，丹臺有姓名。
殿院卞侍御赴淮南轉運
作者：楊億
朝代：宋

莎庭治行推尤異，梁苑聲華占上流。
早是都人避驄馬，近陪計相運牙籌。
東南轉粟承新命，淮海揚旌到舊遊。
騎置非時陳密啓，壺漿幾處望行舟。
黄金刻印大如斗，白簡飛霜凛若秋。
歲滿功成來會課，多應便拜富人侯。
比部朱員外知東明縣
作者：楊億
朝代：宋

宰邑承顔帝澤優，春郊數舍躍驊騮。
絃歌平昔有遺愛，桑梓依前訪舊遊。
鄉里歸時榮晝錦，庭闈到日潔晨羞。
陶潜未省荒三逕，班嗣何因樂一邱。
蘭長謝庭傳賦詠，花開潘縣占風流。
薫爐綾被餘香馥，省闥沉沉侍史愁。
民牛多疫死
作者：楊億
朝代：宋

南海逸風如失性，東吳喘月不逢醫。
一元祀典古所重，九穀民天命在斯。
真相柅車寜致問，族庖更刃亦焉施。
炎神厲鬼爭爲虐，渡虎消蝗復是誰。
水部何郎中知鄂州
作者：楊億
朝代：宋

褒博衣冠漢大儒，三千奏牘到宸居。
郎官起草歸華省，女史焚香伴直廬。
出守新恩龜顧印，趨朝舊路雉隨車。
便分符竹從鸞掖，應有壺漿待隼旟。
賜對移時親斧扆，隨行兼兩載圖書。
淮南落木搖鞭裏，湓浦分風挂席初。
郡閣平窺漢陽樹，盤飱頻薦武昌魚。
聚徒南郡傳經盛，攜妓東山退食餘。
天闕九重懸夢想，江關百戰見坵墟。
清曹祖德詩人後，時寄新吟一起予。
洛意
作者：楊億
朝代：宋

蘅臯駐馬獨依依，寄恨微波带減圍。
淚迹不成雙玉筯，身輕誰賦六銖衣。
穿針靜夜星榆出，擺手清晨雪絮飛。
目斷風簾舊巢燕，新看先傍杏梁歸。
洞户
作者：楊億
朝代：宋

洞户飛甍接綺寮，一春幽恨寄蘭苕。
書題枉是藏三歳，壺矢誰同賽百嬌。
水國風霜凋社橘，仙山雲霧隔江潮。
東城劍騎何曾出，祗爲離愁髀肉銷。
洞溪慶道人歸上都
作者：楊億
朝代：宋

精廬宴坐十經秋，瓶鉢近爲千里遊。
又是浮杯過滄海，便應飛錫入皇州。
彌天談論降時彦，結社因緣背俗流。
此去定知諸念息，只除魂夢到東甌。
海印大師歸永嘉
作者：楊億
朝代：宋

都城供應幾經秋，海國歸心不少留。
雨雪片帆過北固，煙霞丈室寄東甌。
千燈續燄知無盡，一錫隨緣信自由。
更到石門題雅句，碧雲從此掩湯休。
淚二首·其一
作者：楊億
朝代：宋

錦字梭停掩夜機，白頭吟苦怨新知。
誰聞隴水迴腸後，更聽巴猿拭袂時。
漢殿微涼金屋閉，魏宮清晚玉壺欹。
多情不待悲秋氣，祗是傷春鬢已絲。
淚二首·其二
作者：楊億
朝代：宋

寒風易水已成悲，亡國何人見黍離。
枉是荆王疑美璞，更令楊子怨多歧。
胡笳暮應三撾鼓，楚舞春臨百子池。
未抵索居愁翠被，圓荷清曉露淋漓。
清風十韻
作者：楊億
朝代：宋

素魄離箕舌，鳴鳶載錦綢。
微凉生玉宇，餘韻泛蘭臯。
竿轉相烏數，厨摇萐莆勞。
渚蘋偏靃靡，苑樹更蕭騷。
五斗酲初析，三年翼自高。
陶窗時拂袵，楚榭正揮毫。
塵篋悲鸞扇，雲帆戒鷺濤。
洞庭驚木葉，騎省歎霜毛。
勢好摶羊角，心終憶蟹螯。
泠然知有待，仙寇異吾曹。
漢武
作者：楊億
朝代：宋

蓬萊銀闕浪漫漫，弱水回風欲到難。
光照竹宫勞夜拜，露漙金掌費朝餐。
力通青海求龍種，死諱文成食馬肝。
待詔先生齒編貝，那敎索米向長安。
無爲軍王從事
作者：楊億
朝代：宋

奏牘曾蒙乙夜觀，擅場文價在金鑾。
貂裘歲久京塵暗，鷁路風高旅翮殘。
取酒黄金都已盡，食魚長鋏更須彈。
時清水國無書檄，誰見揮毫一據鞍。
無題
作者：楊億
朝代：宋

巫陽歸夢隔千峰，辟惡香銷翠被空。
桂魄漸虧愁曉月，蕉心不展怨春風。
遙山黯黯眉長斂，一水盈盈語未通。
漫託鵾絃傳恨意，雲鬟日夕似飛蓬。
無題三首·其一
作者：楊億
朝代：宋

曲池波煖蕙風輕，頭白鴛鴦占綠萍。
纔斷歌雲成夢雨，斗迴笑電作嗔霆。
湘蘭自古成幽怨，秦鳳何年入杳冥。
不待萱蘇蠲薄怒，閒階鬬雀有遺翎。
無題三首·其三
作者：楊億
朝代：宋

滿天飛絮罥游絲，釦砌苔錢晦履綦。
北渚自應流怨淚，東鄰誰敢效顰眉。
嫦娥桂獨成幽恨，素女絃多有剩悲。
幾夕空機愁促杼，銀河休問報章遲。
無題三首·其二
作者：楊億
朝代：宋

合歡蠲忿亦休論，夢蝶翩翩逐怨魂。
祗待傾城終未笑，不曾亾國自無言。
風翩林葉迷歸燕，露裊池荷觸戯鴛。
湘水東流何日竭，煙篁千古見啼痕。
無題二首·其一
作者：楊億
朝代：宋

銅盤蕙草起青烟，斗帳香囊四角懸。
沈約愁多徒自瘦，相如意密有誰傳。
金塘雨過猶疑夢，翠袖風迴祗恐仙。
日上秦樓休寄詠，東方千騎擁輜軿。
無題二首·其二
作者：楊億
朝代：宋

露冷星翻月上絃，九枝銀燭照金鈿。
應知韓掾偷香夜，猶記潘郎擲果年。
天上明河雖可望，苑中高柳未經眠。
烏啼人散青樓曉，堂下輕風轉莢錢。
燈夕寄獻內翰虢略公
作者：楊億
朝代：宋

瓊樓十二玉梯斜，乾鵲南飛轉斗車。
有客郢中歌白雪，幾人天上醉流霞。
金吾緹騎章臺陌，素女繁絃太帝家。
秦痔未痊齊閣掩，夢回宫樹已啼鴉。
獄多重囚
作者：楊億
朝代：宋

鐵鎖銀鐺衆，金科伏念頻。
絕聞空獄奏，深愧片言人。
清潁黄公接，甘棠邵伯鄰。
懷賢不能繼，多辟豈由民。
獨懷
作者：楊億
朝代：宋

獨依青桐聽鼓聲，參旗歷落上三更。
涼風捲雨忽中斷，明月背雲還倒行。
賴有清吟消意馬，豈無美酒破愁城。
是非人世何須較，方外吾師阮步兵。
王中庸赴河南鞏縣尉
作者：楊億
朝代：宋

春風祖席引香醪，白馬驪駒草色袍。
官舍前臨兩京道，居民半雜五陵豪。
卑飛碌碌猶棲棘，餘地飄飄暫鼓刀。
捧檄初同昔人喜，不應搔首歎徒勞。
王寺丞借西第避暑因有寄贈
作者：楊億
朝代：宋

滕公甲第冠神州，晝日青煙瓦上浮。
南榭薫風偏解愠，北階萱草更忘憂。
朝迴門閉人疑病，雨過涼生景似秋。
角枕閒眠支體適，不知胡蝶是莊周。
王尚食知鳳翔
作者：楊億
朝代：宋

露冕分憂輟近班，朝陽鳴鳳古岐山。
三刀吉夢頻爲郡，駟馬高車又出關。
宴客羽觴那有筭，題詩綵筆莫教閒。
將壇義府平生事，早立邊功振凱還。
王廷評臻知廬州舒城縣
作者：楊億
朝代：宋

潁水生賢自古奇，西遊聲價滿京師。
梁園獻賦天將雪，潘縣臨民鬢未絲。
南浦銷魂分袂處，北堂獻壽捧觴時。
到官卧治成高趣，終日清談吏不欺。
王殿丞舉通判桂州
作者：楊億
朝代：宋

科名得玉向崑邱，家世長淮入海流。
通籍殿中鈎盾省，頒條嶺外桂林州。
漢皇前席期清夜，楚客歸帆指素秋。
父老歡聞鄰郡政，壺漿千里待鳴騶。
留別
作者：楊億
朝代：宋

夢筆山前君別我，下沙橋上我思君。
黄昏更過西陽嶺，滿目青山與白雲。
留别桐城主簿
作者：楊億
朝代：宋

早曾兔苑傳詞賦，屈在桐鄉勾簿書。
薄宦交朋嗟絆驥，清貧人吏說懸魚。
二年領郡睽離久，一夕當樽鄙恡袪。
苦恨秋風動行色，徘徊無計駐征車。
留題南源院
作者：楊億
朝代：宋

路入藤蘿十里餘，松窗瀟灑竹房虛。
鷰巢新舊金人殿，蟲網縱横貝葉書。
當晝風雷生洞穴，欲齋猿鳥下庭除。
昔年曾此題詩句，猶拂流塵認魯魚。
留題張彝憲池亭
作者：楊億
朝代：宋

瀟灑危亭枕碧池，昔年飛蓋此追隨。
正逢五綵承顔日，兼是三荆並秀時。
夜坐不知銀漢沒，春遊長訴玉杯遲。
如今罷郡重登賞，喜見扶風舊白眉。
留題黄山院
作者：楊億
朝代：宋

禾黍離離一逕通，遊人攬轡即過從。
趁齋幽鳥聞疏磬，出定高僧見偃松。
夜靜龕燈凝古殿，雨餘巖溜迸前峰。
昔年曾此題名處，素壁欹斜翠蘚重。
登樓
作者：楊億
朝代：宋

危樓高百尺，手可摘星辰。
不敢高聲語，恐驚天上人。
白蓮
作者：楊億
朝代：宋

昨夜三更裏，嫦娥墜玉簪。
馮夷不敢受，捧出碧波心。
皇甫太博知蘇州
作者：楊億
朝代：宋

長洲連歲得賢君，十萬人家煦若春。
激箭波狂浮畫舸，散絲雨細逐朱輪。
郡齋詩石鋪輕蘚，公宴歌喉落暗塵。
未得休官作逋客，河梁歸思滿鱸蓴。
盛京宰單州武成縣
作者：楊億
朝代：宋

子男印綬諸侯秩，鄒魯閭閻太古風。
兔苑勝遊抛霰雪，琴臺善政繼絲桐。
征途朔吹貂裘暖，祖席清歌蟻酒空。
令弟嚴君俱應宿，時瞻懸象向南宫。
直夜
作者：楊億
朝代：宋

繚垣嶤闕慶雲深，畫燭熏爐對擁衾。
三殿夜籖傳漏箭，九秋霜籟入風琴。
階前槁葉驚寒雨，天際孤鴻答迥砧。
欹枕便成魚鳥夢，豈知名路有機心。
直夜二首·其一
作者：楊億
朝代：宋

月魄生宵暈，風烏送晚凉。
飛蠅隨鏤管，浮蟻溢清觴。
負郭春耕廢，鈞天曉夢長。
玉籖聲未斷，落宿半宮牆。
直夜二首·其二
作者：楊億
朝代：宋

罏銷香篆靄餘芬，晏坐氍毹日易曛。
虎圈微凉生夕籟，鶴天新霽見歸雲。
通中夢穩春寒薄，肅唱聲沈夜漏分。
誤濯塵纓成底事，巖阿千古有移文。
省中當直即事書懷兼簡閣長李舍人
作者：楊億
朝代：宋

兩掖深沉大帝居，紫微西省掌泥書。
天閽啟鑰趨朝後，侍史焚香起草初。
五吏援毫才患少，萬錢分膳食無餘。
鳳池荀令連賓閣，騎省潘郎對直廬。
煙氣霏霏生屋瓦，雷聲隱隱度宫車。
滄波滿壁浮蘭橑，修竹當軒蔭綺疏。
性懶無堪過叔夜，思遲多病似相如。
繚垣直北銀臺路，拭目看君侍玉除。
省中當直書懷呈諸同舍
作者：楊億
朝代：宋

太微西掖鳳池邊，阿閣凌空瓦起煙。
綵筆時批尺一詔，直廬深在九重天。
早朝螭陛爐香近，晝寢雞人漏唱傳。
只恐承明難久戀，長安桂玉苦相煎。
石殿丞通判濮州
作者：楊億
朝代：宋

龍虎遊從分不疏，忽聞新命佐魚符。
經旬苦雨淹行斾，幾曲洪河貫郡圖。
浮蟻酒濃頻舉白，折膠風勁好彎弧。
賢侯東道歡相得，期月民謠待袴襦。
石硯
作者：楊億
朝代：宋

磊磊澗中石，成形本一拳。
墨池遺號古，筆陣用功偏。
得在燕臺側，採從崑岫巔。
剖非藏趙璧，鍊合補媧天。
偶自他山上，來參絳帳前。
光榮登玉案，揮灑助花牋。
注水蟾蜍滴，題詩玳瑁筵。
如何班定遠，發憤便輕捐。
禁中庭樹
作者：楊億
朝代：宋

直幹依金闥，繁陰覆綺楹。
纍珠晨露重，嘒管夜蟬清。
霜桂丹丘路，星榆北斗城。
歲寒徒自許，蜀柳笑孤貞。
禁直
作者：楊億
朝代：宋

鳳樓鴛瓦蟾波濕，衆籟聲沈百蟲蟄。
仙盤雲表露成霜，何人夜半牛衣泣。
芝泥香熟封詔書，河漢西傾移斗車。
陰風摵摵起庭樹，寒澌戛戛鳴宫渠。
千廬迭唱傳宵警，海山鼇背蓬壺頂。
金釭珠網結綺錢，玉井銀牀垂素綆。
前席受釐詢碩生，觀書百斤須中程。
投籖乍應嚴鼓節，求衣誤聽蒼蠅聲。
渴烏漏盡繁星曙，魚鑰建章開萬户。
初日曈曨艷屋梁，鳴鞭一聲下天路。
福州古田宰李堪
作者：楊億
朝代：宋

由來百里應華星，何况牛刀乍發硎。
五柳不須輕印綬，七閩聊且訪圖經。
雪天暢飲連浮白，海縣抄書剩殺青。
公暇好裁封禪頌，聖皇將欲駕云亭。
福州張從事
作者：楊億
朝代：宋

萬人都督古閩州，幕府旌門映碧油。
閫外依蓮滯英俊，樽前噉薤占風流。
犀燈照水窺龍劍，鯨浪噴空見蜃樓。
暇日登高賦滄海，添鹽堪爲昔賢羞。
秋夕池上
作者：楊億
朝代：宋

蓮塘带弋林，清吹滌煩襟。
泉咽猶鳴玉，臺傾舊築金。
僵桃蟲自蠧，怪石蘚交侵。
此夜悲秋客，烟蛩亦伴吟。
秋夜對月
作者：楊億
朝代：宋

孤雲飛隴首，顥氣滿商中。
警鶴仙盤外，圓蟾浴殿東。
浦寒珠有淚，巖迥樹生風。
星彩沈榆莢，霜華襲桂叢。
光摇銀燭亂，影射玉壺空。
露館迷秦甸，冰臺接魏宮。
繞枝驚暗鵲，促杼思陰蟲。
更想離居恨，回腸幾處同。
秋日有懷鄉國
作者：楊億
朝代：宋

長安久客逢搖落，不獨悲秋更憶鄉。
潘岳二毛行欲變，淵明三徑已應荒。
書裁尺素鴻難托，夢遶重湖蝶自狂。
遊宦十年歸未得，塵纓却悔濯滄浪。
秋晚
作者：楊億
朝代：宋

秋晚彌岑寂，天空見泬寥。
溪流拖白練，樹葉翦紅綃。
露菊英初吐，霜鐘韻漸調。
清光開旭旦，爽氣逐驚飈。
鷹擊秦原迥，鴻歸楚水遙。
星高漢將出，膠折虜兵驕。
元亮田多廢，安仁鬢恐凋。
功名殊未立，對景自無憀。
秋雨有懷李寺丞
作者：楊億
朝代：宋

潤氣先從柱礎知，寒宵滴滴助秋悲。
桐圭遶樹多黄落，苔錦緣階更碧滋。
爽徹衾裯慵就枕，涼生牋管欲題詩。
高陽舊侣相思否，此景誰同把酒巵。
秘閣王校理知柳州
作者：楊億
朝代：宋

南越尉佗國，羅池子厚神。
桂林驅傳遠，芸閣解嘲頻。
行槖黄金滿，歸程皂蓋新。
一麾愁度嶺，五綵喜寧親。
薏苡偏防疾，蒲蘆善化人。
蓬山直廬在，几硯日生塵。
秘閣舒職方知舒州
作者：楊億
朝代：宋

西崑册府控千廬，鈆筆多年校魯魚。
厭享雙鷄太官膳，貪乘五馬使君車。
明光畫省辭青瑣，天柱仙壇訪紫書。
只恐政成抛印綬，攜家深入白雲居。